I Samuel 24 | Alkitab TOBA\n24:1 Dung i nangkok ma si Daud sian i, laos maringan di punsu ni angka dolok sian Engedi.\n24:2 Jadi dung mulak si Saul sian na mangalele halak Palistim, tarbortik ma tu ibana; ida ma di halongonan Engedi do si Daud.\n24:3 Dung i diarahon si Saul ma toluribu baoa angka na pinillit sian sandok Israel, jala laho ibana mangalului si Daud dohot angka halak donganna i di atas ni angka dolok batu parbeduan.\n24:4 Jadi tolhas ma ibana tu angka parbaraan ni birubiru di lambung dalan, adong disi sada liang, laos bongot si Saul tu bagasan laho manghungkupi patna nian; alai juguk dingkan pamurnangan ni liang i anggo si Daud dohot angka donganna i.\n24:5 Jadi ro ma hata ni angka dongan ni si Daud mandok tu ibana: Ida ma, nunga jumpang ari na nidok ni Jahowa tu ho: Ida ma, Ahu pasahathon musum tu bagasan tanganmu, asa bahenonmu tu ibana guru lomo ni roham. Dung i hehe ma si Daud laho marsibuni maneat sada suhisuhi sian ulos ni si Saul.\n24:6 Alai dung salpu mallobuk ma taroktok ni si Daud, ala naung sineatna i suhisuhi sian ulos ni si Saul.\n24:7 Dung i didok ma tu angka donganna i: Dao ma i sian ahu ala Jahowa, tung bahenonku songon i tu tuanku, naung miniahan ni Jahowa, tung mangonai tanganku dompak ibana, ai naung miniahan ni Jahowa do ibana.\n24:8 Pola mangonai hata si Daud tu donganna, ndang diloas nasida hehe mangkahua si Saul. Dung i hehe ma si Saul sian liang i, laos manulus dalanna.\n24:9 Dung i hehe ma dohot si Daud ruar sian liang i, laos joujou sian pudi ni si Saul songon on: Oale rajanami! Jadi mamereng dompak pudi ma si Saul, manungkap tu tano ma ianggo bohi ni si Daud marsomba rajai.\n24:10 Dung i didok si Daud ma tu si Saul: Boasa tung patangitangionmu hata bolabola ni jolma, angka na mandok: Ida ma, mangalului hamagoanmu do anggo si Daud?\n24:11 Ida ma, apala sadarion matam sandiri marnida naung pinasahat ni Jahowa ho sadarion tu tanganku di bagasan liang i; nunga pola dipajuju halak ahu mambunu ho nian, hape huolani do ho, ningku do: Ndang jadi mangonai tanganku tu tuanku, ai naung miniahan ni Jahowa do ibana.\n24:12 On pe, ale amang, ua bereng suhisuhi ni ulosmi di bagasan tanganku, paboa na so olo ahu mambunu ho uju na huseat suhisuhi ni ulosmi. Tanda jala ida ma sian i paboa na so adong hajahaton manang, pangalaosion di bagasan tanganku, jala na so mardosa ahu dompak ho, hape anggo ho sai diburu ho do hosangku naeng mamutus.\n24:13 Ingkon Jahowa do manguhum hita sogot, jala Jahowa mangaluluhon ahu maradophon ho, alai na so tupa anggo tung tanganku mangonai tu ho.\n24:14 Songon na nidok ni umpama ni natuatua di na robi: Sian halak parjahat ro hajahaton; alai anggo tanganku na so tupa mangonai tu ho.\n24:15 Tung apala ise ma na nilelean ni raja sian Israel? Tung apala ise ma na pinaburuburum? Tung biang naung mate ulaning, manang tung hutu ni biang sada?\n24:16 Alai tahe ingkon Jahowa ma gabe Panguhum, Ibana manguhum hita, Ibana ma manatap manonggor, jala Ibana umbadahon badangku, jala Ibana mamintori ahu paluahon ahu sian tanganmu.\n24:17 Jadi dung tolhas dihatahon si Daud angka hata ondeng tu si Saul, gabe didok si Saul ma: Nda soaramu do i, ale anaha Daud? Laos dipangiar si Saul ma soarana tumatangis.\n24:18 Dung i ninna ma tu si Daud: Umpintor do ho sian ahu, ai na denggan do uhummu tu ahu, hape anggo ahu na jat do hubaloshon tu ho.\n24:19 Nunga dipaandar ho sadarion denggan ni uhummu binahenmi tu ahu; nunga nian tutu dipasahat Jahowa ahu tu bagasan tanganmu, hape ndang dibunu ho ahu.\n24:20 Ai tung sura jumpang halak musuna, tung tagamon ma paluaonna ibana mardalan di dalan hasonangan? Dibahen i sai dibaloshon Jahowa ma tu ho na denggan bahen balos ni na binahenmi tu ahu sadarion.\n24:21 On pe, ida ma, tangkas huboto, sai gabe raja do ho sogot, jala hot do harajaon Israel di bagasan tanganmi.\n24:22 Dibahen i sai uarihon ma tu Debata marbagahon tu ahu, paboa na so siaphononmu pinomparhu sogot, paboa na so pidomhononmu goarhu sian bagas ni damang.\n24:23 Jadi diuarihon si Daud ma i tu si Saul. Dung i laho muli ma si Saul tu jabuna; alai anggo si Daud dohot angka donganna i nangkok do tu punsu ni dolok na gonting.


I Raja-raja 17 | Alkitab TOBA\n← I Raja-raja 18\nI Raja-raja 16 →\n17:1 Dung i ro ma hata ni si Elia, halak Tisbi, sian halak paisolat di Gilead, mandok tu si Ahab: Songon sintongna mangolu Jahowa, Debata ni Israel, jala ahu marhalado di jolona, ndang jadi ro nambur manang udan, manang piga taon on, molo so jolo ahu mandokkon!\n17:2 Dung i ro ma hata ni Jahowa mandok tu ibana:\n17:3 Laho ma ho sian on jala tondong ma dompak purba, jala martabuni ma ho di lambung sunge Kerit na di bariba ni Jordan.\n17:4 Ingkon minum sian sunge i ma ho, jala nunga hudokkon angka pidong sigak, asa nasida marmudu do disi.\n17:5 Dung i laho ma ibana jala dibahen ma hombar tu hata ni Jahowa, laho ma ibana tutu jala hundul di lambung sunge Kerit na di bariba ni Jordan.\n17:6 Jadi ro ma angka pidong sigak mamboan tu ibana sagusagu dohot juhut manogotna i dohot bodarina i, jala sian sunge i ibana minum.\n17:17 Jadi dung salpu angka jamita ondeng, marsahit ma anak ni parompuan, soranganna i, pola pasang situtu sahitna laos tos hosana.\n17:18 Dung i ninna parompuan i ma tu si Elia: Aha parsaoranku tu ho, ale halak ni Debata? Rupa ro do ho tu ahu laho pasingothon dosangku dohot mambunu anakki?\n17:19 Dung i ninna si Elia ma mandok nasida: Boan tuson anakmi. Dung i dibuat si Elia ma anakna i sian ampuanna, laos diboan ibana tu ginjang, tu bilut na niingananna i, jala diampehon ibana tu podomanna.\n17:20 Dung i joujou ma ibana tu Jahowa, ninna ma: Oale Jahowa, Debatangku! Tung dohot ma parompuan na mabalu on, soranganki marhinamago bahenonmu laho mambunu anakna?\n17:21 Dung i dipabustang ma ibana tolu hali di ginjang ni dakdanak i huhut joujou tu Jahowa, ninna ma: Ale Jahowa, Debatangku, ua paulak ma hosa ni dakdanak on tu bagasan ibana.\n17:22 Jadi ditangihon Jahowa ma soara ni si Elia, gabe mulak hosa ni dakdanak i tu bagasan ibana, laos mangolu ibana.\n17:23 Dung i dibuat si Elia ma dakdanak i jala diboan sian bilut parginjang tu toru, jala dilehon ibana tu inana huhut didok si Elia: Ida ma, na mangolu do anakmon.\n17:24 Dung i didok parompuan i ma tu si Elia: Nuaeng pe asa huboto halak ni Debata do ho, jala hasintongan do hata ni Jahowa na ruar sian pamanganmu.


10 Hotel dengan Penawaran Terbaik di Viana do Castelo\nHotel dengan Penawaran Murah Terbaik di Viana do Castelo, Viana do Castelo District\nHotel dengan Penawaran di Viana do Castelo\n75 properti di Viana do Castelo\nHotel Hemat No. 1 dari 75 hotel di Viana do Castelo\nHotel Hemat No. 2 dari 75 hotel di Viana do Castelo\nHotel Hemat No. 3 dari 75 hotel di Viana do Castelo\nHotel Hemat No. 4 dari 75 hotel di Viana do Castelo\nHotel Hemat No. 5 dari 75 hotel di Viana do Castelo\nHotel Hemat No. 6 dari 75 hotel di Viana do Castelo\nHotel Hemat No. 7 dari 75 hotel di Viana do Castelo\nHotel Hemat No. 8 dari 75 hotel di Viana do Castelo


2Ti 2 | `SLL | STEP | Ena wana gir wai ye, Kraist Yisas pirari pare to bir hole ol wai ol na tomia inga ipire nimni molo.\nTimoti Kraist honagi wai ol tere yal nona pangwo ta mongwo meri monanga ha\n1 Ena wana gir wai ye, Kraist Yisas pirari pare to bir hole ol wai ol na tomia inga ipire nimni molo. 2 Na arihobi ha maing nir si tega pinga ha i, ari nomani wai pama di pinga hobi, ari tau nir si tenama dire di tibi ol tengere, pire di tenangwo pinamua.\n3 Ena ni Kraist honagi ol i nanga gul inanba, yal nona pangwo ta tamamia dire kul pirikire wangwo meri wayo. 4 Yal nona pangwo i kura bolalga singaba kene ongwo yali na wai hanama dire kura nomani tere wangwo meri ni ha maing honagi kene ongwo yal Kraist na wai hanama dire ol wayo. 5 Te ari tal ta engwo irala dire homa ha di kunung olkire hama bare bli sinangwo tal engwo i ta ikinamba, ha di kunung olere bli simia tal engwo i imua. Ingwo meri ni ha di kunung olere ha maing honagi oli po. 6 Te homena honagi ongwo hobi ari para weni omba, yal ta nega dire oli ongwo i pi pi olere homena homa aang dongure bule nongwo pamua. 7 Na ha bangi biire bol ega i, God yon wu binangure nin ebir si pire memini pir po sinanua.\n8 Ena Yisas Kraist gole hon airimia God moma di pinanio, te ya singaba king Debit gang momia ari moma di pinanio, yu ongwo i pire Kraist ol wai ol na tongwo ha di tibi ol teya, nomani si pire pire molo. 9 Di tibi ol tega ipire gul irere, gabman lo isusu ole han hongure halabusi pangwo meri pai moliwa. Molgere na han homba, God grang ha i han holkimia wa dire pai namua. 10 Nangwo ipire na God pare ongwo hobi Kraist Yisas sigare kul tenangure u wai pire nomani hon ire God kina mol panangwo bani panama dire gul oun dongwo i moliwa. 11 Ha weni ta yu di emia,\n“Kraist gongwo haung nan tal nigi dongwo ol waminga pring pangwo i kina ereho gomia. Gongwo ipire Kraist hon airungwo mere nan para airere nomani hon ire yal i kina si daule moli naminga naminue.\nNa ha maing hol waminga i, tal oun dongwo u na au sinamba, tamamia dire wara kere naminga naminga, Kraist talhan para weni kene ongwo bani kina ereho mole kene onaminue.\nTe Kraist mobina hal wa tenaminga yal i nan ereyu mobing hal wa na tenamue.\n13 Nan tal ta onaminua dire Kraist di tibi ol tominga meri olkinaminga pamba, Kraist tal ta olalua dire di tibi ol na tongwo meri weni kara ol na tenangwo pamue. Kraist amane hong yal mongwo ipire ha dungwo i weni kara onangwo pamua.”\nHa maing honagi ongure God wai hangwo hobi hang bol engwo ha\n14 Ena ha memini yu pamua, yu pamua dire bolbin dire kura bolkio dire, ni Kraist pir tongwo ari kene ol tenga hobi nin ditengere pimo. Bolbin dinangwo, ha pire mongwo hobi kraung susu aulangwo pamua. Pangwo ipire bolbin dikio dito. God nin hanere nigi de pinamua. 15 Ni ha maing honagi onanga i, God na wai hanama dire nega dire olo. Onanga God hanere isime e na tekinangwo gai golkirala dire yulang bole olo. Olere ha maing memini ogolo weni di tibi ol to. 16 Gogo ha maing ha kuria dungwo meri diriyala ol wangwo hobi pir tekire mobin hal wa to. Yu ol wangwo hobi arihobi God ha maing hol wakinama dire si di banta olimua. 17 Olere ha nir si tongwo iwe, hakubi dere gaung u nigi dongwo meri ari pir tongwo hobi kara u nigi weni denamua. Denangwo han diga hobi gamahobo yal sutani Haimenias Pailitas kina momua. 18 Mongwo yasuri ha maing ha weni pangwo hol aidole “Nir biminga haung haya nomani hon ire airiminia, emgi gonaminga hon ta airikinaminua” dire ha nir si tomua. Tongwo ha i Yisas pir tongwo yal tau pirere kraung susu aulimua. 19 Aulimba, God ha maing kwahulu bir weni nimni mongwo meri dimia, yal tau anu sinamba, kunung paikinamua. Dungwo ha maing i mining yu bol emia, “God nin gamahobi haya han po simua.” Te ha ta mining yu bomia, “Yal ta God gamahobo moliwa dinangwo, tal nigi dongwo ol wangwo i, aidolangwo pamua.”\n20 Ena taun malgi oo bir kengwo ala i, mulusin bli nin nin miki weni dimua. Mulusin tau ganba mulusin dungure, tau er mulusin dungure, tau tobo bir bongwo aiyulang mulusin dimua. Tobo bir bongwo mulusin i homena wai dungwo kemio te, ganba ya er mulusin i homena keuru obil ala emua. Engwo meri ari ha maing pir mongwo hobi tau aiyulang mulusin dungwo meri mole ha maing a i si ware tal dime dire omio te, ganba mulusin dungwo meri mongwo hobi ha maing gogo gogo pirere a i si wakire tal nigi dongwo ol wamua. 21 Timoti ye, yal ta tal nigi dongwo ol wangwo hol i aidolangwo, God amane mole tal dime dire olere ha maing honagi onama dire, nomani tere pare emua. 22 Yagaleng hobi yong inaning girungure tal gogo olala dire nomani si pungwo meri ol wakio. Tal dime dire olere, amane mole, ari para weni yon milni tere, yon tani eyo. Erere yal ta amane molala dire God sirin bol tenangwo yali, kina ereho pana gale wayo. 23 Nomani paikungwo hobi ha maing pirala dire u ku bongwo haung, du nomani sire ha bolbin miki dimia. Dungwo i dire kiang pare gumang nin nin dinangwo pamua. Pangwo ipire ni bolbin dikio. 24 Ena Kraist honagi ol tongwo hobi bolbin dikinangwo pamua. Dikire ari para weni miling pir tere u wai nama dire ha ura panangwo dire ha maing nir si tenangwo pamua. 25 Tere, dinga paikimua dinangwo hobi bolbin dikinamia, mining bolo molere ha memini di tibi ol tenangwo pamua. Mining bolo mole di tenangwo nin dinga paikimua dinangwo hobi, nomani si kulu sire ha maing a i si wanama dire God hol i tibi ol tenam mo, nomani si pirikinia, mining bolo ha ura panangwo dito. 26 Ditenanga, Seten han hongwo bani mole Seten grang wine omba, nomani si kulu sire ha maing pinangwo, han si bil di ole God ha maing hol wanamua.


3 Musa 3 / Imamat 3 / 3 Mose 3 - hkbp.lagu-gereja.com | Lagu gereja HKBP | BUKU ENDE NOT ANGKA\nView : 1234 kali\n3 Musa 3 / Imamat 3 / 3 Mose 3\n3:1 Alai tung sura sada pelean hamauliateon, naeng pelehononna sian lombu, manang jonggi manang boruboru, na so tupa marlindang pelehononna di adopan ni Jahowa.\n3:2 Ingkon ampehononna tanganna tu ulu ni peleanna i, laos potongonna do i di jolo pintu ni undungundung parluhutan i, jala ingkon pispishonon ni angka anak ni si Aron, angka malim i, anggo mudarna tu langgatan i humaliang.\n3:3 Ingkon pelehononna sian pelean hamauliateon bahen pelean api tu Jahowa, i ma pultahan na manghungkupi raoanna, ro di sandok pultahan na di bagasan i.\n3:4 Tole muse piana na dua i dohot pultahan na lohot tusi na di lansonikna, tole muse hirehire na dalhop tu ateate, mangihut tu piapia buatonna.\n3:5 Dung i ingkon tutungon ni angka anak ni si Aron ma i di atas langgatan bahen pelean situtungon di atas soban dohot api; i ma gabe pelean api, uap na hushus di Jahowa.\n3:6 Alai tung sura sian pinahan na metmet peleanna i bahen pelean hamauliateon tu Jahowa, nang tunggal, nang boruboru, ingkon na so marlindang do pelehononna.\n3:7 Molo sada anak ni birubiru naeng pelehononna, ingkon boanonna do i tu adopan ni Jahowa.\n3:8 Dung i ingkon ampehononna tanganna tu ulu ni peleanna i, jala potongonna do i di jolo ni undungundung parluhutan i; alai anggo mudarna ingkon pispishonon ni angka anak ni si Aron do i tu langgatan i humaliang.\n3:9 Dung i ingkon pelehononna sian pelean hamauliateon i bahen pelean api tu Jahowa, i ma pultahanna, sandok ihurna, sigotaponna jonok tu hau tanggurungna, tole muse pultahan pangkuphupi ni raoanna ro di sandok pultahan na di bagasan i.\n3:10 Tole muse piana na dua i dohot pultahan na lohot tusi na di lansonikna, tole muse hirehire na dalhop tu ateate mangihut tu piapia buatonna.\n3:11 Ingkon tutungon ni malim ma i di atas langgatan bahen sipanganon ni pelean api tu Jahowa.\n3:12 Tung sura hambing peleanna, ingkon boanonna do i tu adopan ni Jahowa.\n3:13 Dung i ampehononna ma tanganna tu uluna jala potongonna do i di jolo ni undungundung parluhutan i; ingkon pispishonon ni angka anak ni si Aron anggo mudarna tu langgatan i humaliang.\n3:14 Ingkon boanonna huhut sian peleanna bahen pelean api tu Jahowa, i ma pultahan pangkuphupi ni raoanna, ro di sandok pultahan na di bagasan i.\n3:15 Tole muse piana na dua i dohot pultahan na lohot tusi na di lansonikna, tole muse hirehire na dalhop tu ateate mangihut tu piapia buatonna.\n3:16 Ingkon tutungon ni malim do i di atas langgatan bahen sipanganon ni pelean api, gabe uap na hushus; nasa pultahan Jahowa do nampunasa.\n3:17 Uhum na hot ma on salelenglelengna ro di pinomparmuna di sude ingananmuna i: Sandok na so tupa panganonmuna pultahan manang mudar.\nKorban keselamatan 3:1 "Jikalau persembahannya merupakan korban keselamatan, maka jikalau yang dipersembahkannya itu dari lembu, seekor jantan atau seekor betina, haruslah ia membawa yang tidak bercela ke hadapan TUHAN. 3:2 Lalu ia harus meletakkan tangannya di atas kepala persembahannya itu, dan menyembelihnya di depan pintu Kemah Pertemuan, lalu anak-anak Harun, imam-imam itu haruslah menyiramkan darahnya pada mezbah sekelilingnya. 3:3 Kemudian dari korban keselamatan itu ia harus mempersembahkan lemak yang menyelubungi isi perut, dan segala lemak yang melekat pada isi perut itu sebagai korban api-apian bagi TUHAN, 3:4 dan lagi kedua buah pinggang dan lemak yang melekat padanya, yang ada pada pinggang dan umbai hati yang harus dipisahkannya beserta buah pinggang itu. 3:5 Anak-anak Harun harus membakarnya di atas mezbah, yakni di atas korban bakaran yang sedang dibakar di atas api, sebagai korban api-apian yang baunya menyenangkan bagi TUHAN. 3:6 Jikalau persembahannya untuk korban keselamatan bagi TUHAN adalah dari kambing domba, seekor jantan atau seekor betina, haruslah ia mempersembahkan yang tidak bercela. 3:7 Jikalau ia mempersembahkan seekor domba sebagai persembahannya, ia harus membawanya ke hadapan TUHAN. 3:8 Lalu ia harus meletakkan tangannya ke atas kepala persembahannya itu dan menyembelihnya di depan Kemah Pertemuan, lalu anak-anak Harun harus menyiramkan darahnya pada mezbah sekelilingnya. 3:9 Kemudian dari korban keselamatan itu ia harus mempersembahkan lemaknya sebagai korban api-apian bagi TUHAN, yakni segenap ekornya yang berlemak yang harus dipotong dekat pada tulang belakang, dan lemak yang menyelubungi isi perut, dan segala lemak yang melekat pada isi perut itu, 3:10 dan lagi kedua buah pinggang dan lemak yang melekat padanya, yang ada pada pinggang, dan umbai hati yang harus dipisahkannya beserta buah pinggang itu. 3:11 Imam harus membakarnya di atas mezbah sebagai santapan berupa korban api-apian bagi TUHAN. 3:12 Jikalau persembahannya seekor kambing, ia harus membawanya ke hadapan TUHAN. 3:13 Lalu ia harus meletakkan tangannya di atas kepala kambing itu dan menyembelihnya di depan Kemah Pertemuan, lalu anak-anak Harun harus menyiramkan darahnya pada mezbah sekelilingnya. 3:14 Kemudian dari kambing itu ia harus mempersembahkan lemak yang menyelubungi isi perut, dan segala lemak yang melekat pada isi perut itu sebagai persembahannya berupa korban api-apian bagi TUHAN, 3:15 dan lagi kedua buah pinggang dan lemak yang melekat padanya, yang ada pada pinggang dan umbai hati yang harus dipisahkannya beserta buah pinggang itu. 3:16 Imam harus membakar semuanya itu di atas mezbah sebagai santapan berupa korban api-apian menjadi bau yang menyenangkan. Segala lemak adalah kepunyaan TUHAN. 3:17 Inilah suatu ketetapan untuk selamanya bagi kamu turun-temurun di segala tempat kediamanmu: janganlah sekali-kali kamu makan lemak dan darah." 3:1 Ist aber sein Opfer ein Dankopfer von Rindern, es sei ein Ochse oder eine Kuh, soll er eins opfern vor dem HERRN, das ohne Fehl sei. 3:2 Und soll seine Hand auf desselben Haupt legen und es schlachten vor der Tür der Hütte des Stifts. Und die Priester, Aarons Söhne, sollen das Blut auf den Altar umhersprengen. 3:3 Und er soll von dem Dankopfer dem HERRN opfern, nämlich das Fett, welches die Eingeweide bedeckt, und alles Fett am Eingeweide 3:4 und die zwei Nieren mit dem Fett, das daran ist, an den Lenden, und das Netz um die Leber, an den Nieren abgerissen. 3:5 Und Aarons Söhne sollen's anzünden auf dem Altar zum Brandopfer, auf dem Holz, das auf dem Feuer liegt. Das ist ein Feuer zum süßen Geruch dem HERRN. 3:6 Will er aber dem HERRN ein Dankopfer von kleinem Vieh tun, es sei ein Widder oder Schaf, so soll's ohne Fehl sein. 3:7 Ist's ein Lämmlein, soll er's vor den HERRN bringen 3:8 und soll seine Hand auf desselben Haupt legen und es schlachten vor der Hütte des Stifts. Und die Söhne Aarons sollen sein Blut auf dem Altar umhersprengen. 3:9 Und er soll also von dem Dankopfer dem HERRN opfern zum Feuer, nämlich sein Fett, den ganzen Schwanz, von dem Rücken abgerissen, dazu das Fett, welches das Eingeweide bedeckt, und alles Fett am Eingeweide, 3:10 die zwei Nieren mit dem Fett, das daran ist, an den Lenden, und das Netz um die Leber, an den Nieren abgerissen. 3:11 Und der Priester soll es anzünden auf dem Altar zur Speise des Feuers dem HERRN. 3:12 Ist aber sein Opfer eine Ziege und er bringt es vor den HERRN, 3:13 soll er seine Hand auf ihr Haupt legen und sie schlachten vor der Hütte des Stifts. Und die Söhne Aarons sollen das Blut auf dem Altar umhersprengen, 3:14 und er soll davon opfern ein Opfer dem HERRN, nämlich das Fett, welches die Eingeweide bedeckt, und alles Fett am Eingeweide, 3:15 die zwei Nieren mit dem Fett, das daran ist, an den Lenden, und das Netz über der Leber, an den Nieren abgerissen. 3:16 Und der Priester soll's anzünden auf dem Altar zur Speise des Feuers zum süßen Geruch. Alles Fett ist des HERRN. 3:17 Das sei eine ewige Sitte bei euren Nachkommen in allen Wohnungen, daß ihr kein Fett noch Blut esset.\nLabel: 03 3 Musa / Imamat / 3 Mose\n3 Musa 4 / Imamat 4 / 3 Mose 4\n3 Musa 2 / Imamat 2 / 3 Mose 2


DANIEL 10 - BIBLE & BUKU ENDE ONLINE\n10:1 Patolutaonhon hinarajahon ni si Sirus, raja sian Persia, ro sada hata pangungkapon tu si Daniel na marimbang goar si Beltsasar, jala hasintongan do hata pangungkapon i, jala boaboa ni parporangan bolon do i. Jadi diparateatehon ibana ma hata i, jala dapot rohana lapatan ni pangungkapon i.\n10:2 Di angka ari uju i, sai marhohondo si Daniel, pola tolu minggu lelengna.\n10:3 Ndang hupangan sagusagu hasudungan, lompan pe dohot anggur, ndang apus tu pamanganku, ndang dung humiahi ahu, paima gok ari ni na tolu minggu i.\n10:4 Tole muse paduapuluopatarihon di bulan sipaha sada, uju ahu di topi ni aek godang, i ma batang aek Hidekel.\n10:5 Jadi manaili ma matangku, gabe huida ma sada baoa na marpangkean hori, jala marhohos sere sian Upas di gontingna.\n10:6 Ia dagingna songon mata intan tarsis, jala bohina songon rupa ni hilap, jala matana songon api na marnalanala, jala botohonna dohot patna songon sillam ni tombaga na ginarahon, jala suara ni hatana songon pardorom ni ronggur.\n10:7 Alai sasada ahu, si Daniel, marnida pangungkapon i; ianggo baoa angka na di lambungku, ndang diida nasida pangungkapon i, panonggoti bolon do madabu tu atasnasida, gabe maporus nasida laos martabuni.\n10:8 Alai tading do anggo sasada ahu, huhut paberengbereng pangungkapon godang i, pola ndang adong be tading gogo di bagasan ahu huhilala, jala mimbar do saudarangku, gabe marlangan, jala ndang be margogo ahu.\n10:9 Dung i hubege ma suara ni hatana, jadi dung hubege suara ni hatana i, gabe gonggong ahu laos manungkap tu tano.\n10:10 Jadi ida ma, adong sada tangan manjama ahu, jala dihutoli ahu pahehe ahu mangondolhon ulu ni tothu dohot palak ni tanganku duansa.\n10:11 Dung i ro ma hatana tu ahu: Ale Daniel, baoa hasudungan ni roha! Sai parateatehon ma hata angka sipaboaonku tu ho, jala jongjong ma ho di hajongjonganmi! Ai apala ipe ahu disuru manopot ho. Jadi uju dihatahon hata i tu ahu, angka dotdot do ahu jongjong.\n10:12 Dung i ro muse ma hatana tu ahu: Unang ho mabiar, ale Daniel! Ai olat ni ari parjolo uju marsangkap roham naeng antusanmu, jala dipaunduk ho roham di adopan ni Debatam, nunga ditangihon angka hatami, jala ala ni angka hatami do umbahen na ro ahu.\n10:13 Hape ro ma induk ni harajaon Persia mandopang ahu, pola duapulu sada ari lelengna. Jadi ida ma, ro ma Mikhael, sada sian angka induk parjolo manolongi ahu; jadi monang ma ahu maradophon angka raja ni Persia.\n10:14 Ro pe ahu nuaeng, naeng mangajari ho do taringot tu na masa sogot, di ujung ni angka ari tu bangsom; ai marhapatean tu angka ari sogot do pangungkapon i.\n10:15 Jadi uju dihatahon ibana angka hata i tu ahu, manungki ma bohingku tu tano huhut hohom ahu.\n10:16 Dung i ida ma, sada halak tudos tu rupa ni jolma manjama bibirhu, laos hubuha ma pamanganku, jala hudok tu halak na jongjong di jolongku: Ale tuan, binahen ni pangungkapon i gabe tubu sahithu, jala ndang be margogo ahu.\n10:17 Jadi tung beha ma pambahen ni naposo ni tuangku mangkatai dohot tuangku! Ia ahu tung na so adong be gogongku olat nion, jala ndang adong be hosa tading di bagasan ahu.\n10:18 Dung i diulahi ibana, na tudos tu rupa ni jolma idaon manjama ahu, jala dipargogoi ahu.\n10:19 Ro huhut hatana mandok: Unang ho mabiar, ale baoa hasudungan! Dame ma di ho! Pos ma roham, pir ma tondim! Jadi uju mangkatai ibana tu ahu, dapotan gogo ma ahu, laos hudok ma: Antong didok tuangku ma hatana, ai nunga dipargogoi ho ahu.\n10:20 Dung i ninna ibana ma: Atehe, diboto ho do manang aha na huharohon nuaeng manopot ho? On pe mulak ma ahu laho marporang tu induk sian Persia; ia dung borhat ahu, ida ma, ro ma soluk induk sian halak Junani.\n10:21 Alai tahe pabotohononku ma tu ho angka na tarsurat di bagasan buku hasintongan. Hape ndang adong nanggo sahalak donganku mangalo dompak angka nasida i, nda holan Mikhael, indukmuna i.


Ezra 2 (TOBA)\nI. Goargoar ni angka na mulak marompuompu 1-67. II. Guguannasida laho paulihon joro i 68-70.\n1(I.) Jala on do pinompar ni Juda marluatluat, angka na nangkok sian habuangan, angka na binuangkon ni si Nebukadnesar, raja sian Babel tu Babel, jala angka na mulak tu Jerusalem dohot tu Juda, ganup tu hutana be.\n2Angka na ro rap dohot si Serubabel, si Josua, si Nehemia, si Seraia, si Reelaia, si Mordahai, si Bilsan, si Mispar, si Bigpai, si Rehum dohot si Baana. On do bilangan ni angka baoa sian bangso Israel.\n3Pinompar ni si Paras dua ribu saratus pitupulu dua.\n4Pinompar ni si Sepatia tolu ratus pitupulu dua.\n5Pinompar ni si Ara pitu ratus pitupulu lima.\n6Pinompar ni si Pahat-Moab, sian pinompar ni si Jesua-Joab dua ribu ualu ratus sampulu dua.\n7Pinompar ni si Elam saribu dua ratus limapulu opat.\n8Pinompar ni si Jattu siaratus opatpulu lima.\n9Pinompar ni si Sakai pitu ratus onompulu.\n10Pinompar ni si Bani onom ratus opatpulu dua.\n11Pinompar ni si Bebai onom ratus duapulu tolu.\n12Pinompar ni si Asgad saribu dua ratus duapulu dua.\n13Pinompar ni si Adonikam onom ratus onompulu onom.\n14Pinompar ni si Bigpai dua ribu limapulu onom.\n15Pinompar ni si Adin opat ratus limapulu opat.\n16Pinompar ni si Ater sian si Hiskia siapulu ualu.\n17Pinompar ni si Bisia tolu ratus duapulu tolu.\n18Pinompar ni si Jora saratus sampulu dua.\n19Pinompar ni si Hasum dua ratus duapulu tolu.\n20Pinompar ni si Gibar siapulu lima.\n21Pinompar sian Betlehem saratus duapulu tolu.\n22Angka baoa sian Netopa limapulu onom.\n23Angka baoa sian Anatot saratus duapulu ualu.\n24Pinompar sian Asmapet opatpulu dua.\n25Pinompar sian Kiriat Jearim, Kepira dohot Beerot pitu ratus opatpulu tolu.\n26Pinompar sian Rama dohot Geba onom ratus duapulu sada.\n27Angka baoa sian Mikhmas saratus duapulu dua.\n28Angka baoa sian Betel dohot Ai dua ratus duapulu tolu.\n29Pinompar sian Nebo limapulu dua.\n30Pinompar ni si Magbis saratus limapulu onom.\n31Pinompar ni si Elam na asing saribu dua ratus limapulu opat.\n32Pinompar ni si Harim tolu ratus duapulu.\n33Pinompar ni si Lod, si Hadid dohot si Ono pitu ratus duapulu lima.\n34Pinompar sian Jeriko tolu ratus opatpulu lima.\n35Pinompar sian Sena tolu ribu onom ratus tolupulu.\n36Angka malim: Pinompar ni si Jedaia sian pinompar ni si Jesua sia ratus pitupulu tolu.\n37Pinompar ni si Immer saribu limapulu dua.\n38Pinompar ni si Pashur saribu dua ratus opatpulu pitu.\n39Pinompar ni si Harim saribu sampulu pitu.\n40Halak Lepi: Pinompar ni si Jesua dohot si Kadmiel, sian pinompar ni si Hodapia, pitupulu opat.\n41Angka parende: Pinompar ni si Asap saratus duapulu ualu.\n42Pinompar ni angka sijaga pintu: Pinompar ni si Sallum, pinompar ni si Ater, pinompar ni si Talmon, pinompar ni si Akkub, pinompar ni si Hatita, pinompar ni si Sobai, luhutna i saratus tolupulu sia.\n43Angka Netinim: Pinompar ni si Siha, pinompar ni si Hasupa, pinompar ni si Tabaot.\n44Pinompar ni si Keros, pinompar ni si Siaha, pinompar ni si Padon.\n45Pinompar ni si Lebana, pinompar ni si Hagaba, pinompar ni si Akkub.\n46Pinompar ni si Hagab, pinompar ni si Salmai, pinompar ni si Hanan.\n47Pinompar ni si Gidel, pinompar ni si Gohar, pinompar ni si Reia.\n48Pinompar ni si Resin, pinompar ni si Nekoda, pinompar ni si Gasam.\n49Pinompar ni si Usa, pinompar ni si Pasea, pinompar ni si Bisia.\n50Pinompar ni si Asna, pinompar ni si Meunim, pinompar ni si Nepusim.\n51Pinompar ni si Bakbuk, pinompar ni si Hakupa, pinompar ni si Harhur.\n52Pinompar ni si Baslut, pinompar ni si Mehida, pinompar ni si Harsa.\n53Pinompar ni si Barkos, pinompar ni si Sisera, pinompar ni si Tama.\n54Pinompar ni si Nesia, pinompar ni si Hatipa.\n55Pinompar ni angka naposo ni si Salomo: Pinompar ni si Sotai, pinompar ni si Soperet, pinompar ni si Perida.\n56Pinompar ni si Jaala, pinompar ni si Darkon, pinompar ni si Gidel.\n57Pinompar ni si Sepatia, pinompar ni si Hatil, pinompar ni si Rokeret Hasebaim, pinompar ni si Ami.\n58Luhut angka Netinim dohot pinompar ni angka naposo ni si Salomo tolu ratus siapulu dua.\n59Jala on do huhut angka na nangkok sian Tel-Mela, Tel-Harsa, Kerub, Addon dohot Immer; alai ndang tarpajojor nasida pinompar ni amanasida i, manang pinomparna sandiri pe, manang tung sian halak Israel nasida.\n60Pinompar ni si Delaia, pinompar ni si Tobia, pinompar ni si Nekoda, onom ratus limapulu dua.\n61Jala sian pinompar ni angka malim: Pinompar ni si Habai, pinompar ni si Hakos, pinompar ni si Barsilai na mambuat boru sian si Barsilai, halak Gilead bahen jolmana, laos dibuat goarna i.\n62Angka i ma mandiori surat aturan ni partubunasida, alai ndang jumpangsa, jadi ramun nasida dietong, laos dipabali nasida sian hamalimon.\n63Dung i ro ma hata ni pangarajai mandok tu nasida: Tung na so jadi do nasida mangan sian na badia sahali, paima adong hehe malim sada mangkajongjongkon Urim dohot Tummum.\n64Sandok luhutan i hira sahalak do, opatpulu dua ribu tolu ratus onompulu halak toropna.\n65So padohot angka naposonasida baoa dohot parompuan, pitu ribu tolu ratus tolupulu pitu halak toropna; mangihut tu nasida do halak parende baoa dohot parompuan dua ratus halak toropna.\n66Ia hodanasida pitu ratus tolupulu onom, ia hodanasida angka na marsahe dua ratus opatpulu lima.\n67Ia untonasida opat ratus tolupulu lima, ia halodenasida onom ribu pitu ratus duapulu.\n68(II.) Jadi dung sahat deba induk marompuompu tu joro ni Jahowa na di Jerusalem, margugu ma nasida sian lomona tu joro ni Debata, asa pajongjongonna di hajongjonganna hian.\n69Marguru tu gogonasida dilehon nasida pasingkop bohal tu ulaon i onom loksa saribu dirham sere, jala lima ribu hati perak, angkup ni saratus salinan pangkean malim.\n70Jadi maringan ma angka malim dohot halak Lepi, nang sian situan na torop i, ro di halak parende dohot sijaga pintu dohot halak Netinim di bagasan hutana be, sandok Israel pe di bagasan hutana be maringan.


Salt-Yui New Testament Hibru 9\nPris homa mongwo hobi hau algi ya bongwo ha\n(Eks 25, Ek 26, Eks 30)\n1 Ena homa God krehaman ha Isrel arihobi di tongwo i, God yong miling tongwo hobi pir tere maa e tongwo maing di tibi ol tomio, te ha maing oo ganba bani kengwo maing ereyu di tibi ol tomua. 2 Tongwo oo i Isrel arihobi kerala dire gal oo kemua. Kere honagrang banta ere te werang ta banta emua. Engwo honagrang mala i arihobi ai wai hang emia tal digan ta ala i dikimua. Dikungure, kewa gal ere bol tebol kul emua. Engwo bolimbani God homena breti tongwo i bol bani engure dimua. 3 Dungure werang ta gal hol ere mugu bol werang simua. Sungwo werang i ai wai weni dimia tal digan ta ala honamua dire mana dimua. 4 Dungwo ala i bol tebol ta dimia. Bol kungwo i hulu nol hang gol ire bol kumua. Kungwo bolbani i yal ta er nirin ta kunu wai ungwo ire girungwo tangwo gale God te mongwobani momua. Te yalhobi hulu nol gol ire kesi ta ol emua. Engwo kesi bani God nin Isrel arihobi awa ha mining bol emua. Engwo kesi ala i botol mugu ta emua. Engwo botol i yalhobi hulu nol i galere ol emua. Engwo botol i homena ta hang, mana, mugu ware emua. Hamen haya Isrel arihobi ganba po engwo bani pire menang gongure God nin homena tongwo nongwo i mana wa diminua. Diminga homena i tau botol ala wa emua. Engure te yal Eron goliba angure i haya gomba, hon doining pu dire bongwo goliba i ire kesi ala ere dimio, te hamen haya God krehaman ha hulu mining bol engwo hulu su para kesi ala emua. 5 Ena kesi bolimbani arihobi tal nigi dongwo ol wangwo pring pangwo i, God tobo terala dire hau algi ya bomua. Bongure God hanere miling gul sungure pring kri di ole tomua. Te kesi bol kul engwo i hulu nol gol ire ensel mongwo meri, yong sutani bina holo holo i bai emua. Engure hong suala gale mongure sina weni hau algi ya bole God tongwo ai dimua. Dungure gal oo i ha tau pamba, omaga hon di ni teralga mere pirikiwa. 6 Ena arihobi ha maing gal oo kere talhan diga hobi ala emua. Engure God honagi ol tongwo ari pris hobi werang ta hona i mole, arihobi tal nigi dongwo ol wangwo i, kinbe kinbe God hau si ke tere tere momba, werang ta wai ala i homua. 7 Homba, me erin tan tani bai engwo haung mala ungwo gin i, haung tani tani obil het pris singaba i ala omua. Pire yali arihobi kina tal nigi dongwo ol ware pirikungwo pring pai tongwo i, God tobo terala dire hau algi ire bol bani bole God tomua. 8 Ena gal oo kere tal ol wangwo ha diga hobi homa God nin Kwiang di tibi ol tongwo meri wine ole ongwo han diiwa. Diga ha i wine ol monaminga ya di panangwo irai, God mongwo bani pire ha di terala di nalga hol pera dikinangure hol hon u tibi hunangwo pamba, pera dimia, hol hon haya u tibi ungure nan para pirere hanere diminua. 9 Ena homa God gal oo kere tal ol wangwo i memini yu pamia, Yisas olo u pa dikungwo haung emgi miling weni u tibi nangwo i pire bolimbani tei kule ol wamua. Ol wangwo meri yalhobi pring pangwo God kri di olama dire God tal tau tere hau si ke tomba, ari nomani yong sina i u wai nangwo mere paikimua. 10 Paikungure tal tau God tongwo i, homena mai tomio, nir mai tomio, nir tau bigi simua. Sirere ol wangwo hobi gaung bolimbani obil aki di tomia ganba tal dimua. Dungwo ha i homa wai pamba, omaga God ari sigare kunama dire krehaman ha hon i tibi olimia ha homa aidolangwo pamua.\nKraist nin algi ya bongwo ha\n11 Dimba omaga singaba Kraist sina yal mole God arihobi kina gumang pule ire u tani nama dire het pris honagi omua. Olere ganba ari bling mining oo kengwo ala i pire algi ya bolkimia, hamen oo kengwo bani pire algi ya bolere God tomua. 12 Tongwo algi iwe, pris honagi ole kun meme ya, bilimahau sire algi ya bongwo tali ta bolkimia, singaba Kraist God mongwo bani pire haung tani weniga nin algi ya bongure nan arihobi tal nigi dongwo ol waminga pring pangwo i, God nigi de pir na tere tal oun dongwo hon ol na tekinamia pring kara wai sinangure sigare kule amane moli naminga naminua. 13 Ena homa kun meme ya, bilimahau algi arihobi ya bongure bilimahau giring al kun si gangwo de ulgi engure ire arihobi bil tomua. Tomba, krehaman ha dungwo meri yalhobi nomani yong sina i u wai homia, gaung bani obil aki di tomua. Tomba gaung nigi dere hama sikimia, nomani sina obil nigi domua. 14 Domba singaba Kraist tal yu ol na tekimia nan gauna obil aki di na tekimba, nin algi ya bolere, nomani yona sina i kara aki di na tongure nan sigare kule u wai ominua. Ena mol panangwo bani panangwo hong yal i nin Kwiang Kraist yulang tongure nin algi ya bolere God tomua. Tongwo yali amane momia, nin algi ya bongure God wai hanere sigare kul na tomia. Tongwo ipire homa nan yalhobi u wai naminga pire tal tau yu onaminga God wai hanangure u wai naminua di waminga i, aidole omaga Kraist obil gol na tere ol wai ol na tomia u wai ominua di pir tominia, God tani honagi ol tenaminua.\nKraist algi iwe, gwa hon sina tongwo i, u nima ongwo ha\n15 Ena hamen haya God arihobi krehaman ha yu ditomia, “Ni yalhobi krehaman ha i para weni wine onanga u wai nanua” di tomia. Tomba arihobi a i si ware nimni molkimia, tal nigi dongwo ol wangwo pring pangwo i God ulbe hane a tekimua. Tekungwo ipire Kraist ungure God krehaman ha hon arihobi di tomua. Di tongwo ha i arihobi u wai nama dire Kraist sina yal mole nin gol tere algi ya bolere arihobi ulbe hane a tomua. Tongure ari a i si wanana wo dire gala dungwo hobi a i si wanangwo, God homa aleng kere e tongwo meri ol wai ol tenangure u wai pire moli naminua. 16 Ena yal ta golala di molere na bona gana a nega hobi ebir sire ari tau terala di pungwo hobi hang dal tibi olimua. Olimba yali golkire ya monangwo tal a nongwo i yalhobi ta ikinangwo pamio, te ha di tongwo i u nima honangwo pamua. 17 Pamba, yal i weni kara gonangwo ha di tongwo i u nima nangure inangwo pamua. 18 Pangwo ipire God krehaman ha homa di tongwo i hau algi ya bolkima, u nima honamba, ya bomia u nima omua. 19 Ongure homa God krehaman ha para weni Moses di te pisolungure Moses pirere arihobi di tibi ol tomua. Tere meme ya, bilimahau giring sirere, algi nir kina i tani olere gal sulere tabilai sire, krehaman ha buku bani bil tere arihobi para bil tomua. 20 Tere yu dimia, “Algi ya bolga i God krehaman ha wine olo di na tongwo aki di tomua. Tongure algi ya bolkiralga wine olkinanga pamua. 21 Direre algi tau irere gal oo kengwo bani bil tere, te oo ala mulu hau tal tau God maa e tongwo bani dungwo hobi bil tomua. 22 Ena Isrel arihobi homa talhan a nongwo hobi u wai nama dire gogo ta ol wakimia, hau algi ya bongure u wai oma di pimua. Di pire God krehaman ha dungwo i, wine olere hau algi ya bolere talhan hobi u wai oma di pimua. Pimba, arihobi tal nigi dongwo ol wangwo pring pai tongwo i, i ole na tenama di pire ta gogo ol wakimia, God onangwo u wai nalga pamia di pire arihobi hau algi ya bomua. 23 Homa hau algi ya bongwo wai pamba, Kraist algi ya bonangwo i pire bolimbani tei kule ol wamua. Ware ari ganba tal hobi u wai nangwo ipire hau algi ya bongure ganba tal u wai omua. Hau algi ya bongwo i Kraist algi ya bongwo i kina, kunung kunung dimba, Kraist algi ya bongwo i nimni mole kara mo hora kumua. 24 Ena Isrel ari hobi homa ganba bani gal oo kengwo ala i pire God na wai hanama dire hau algi ya bomua. Bongwo i hamen bani onangwo ipire yalhobi bolimbani tei kule ol wamua. Wamba, Kraist God arihobi kina guma pule ire u tani nama dire ganba gal oo kengwo ala i pire algi ya bolkimia. God mongwo bani pire God yong ki e na tongwo i wai sinama dire Kraist nin algi ya bolere nan aki di to di tere hona God dal tere tere moli omua. 25 Ongwo i homa singaba hetpris gal oo kengwo wai ala i me erin tan tani hau algi ya bole bole omua. Ongwo meri Kraist yu ta olkimua. 26 Ongwo meri onangwo God ari ol engwo haung Kraist golere algi ya boli unangwo unangwo omaga ere algi ya bol monangwo pamba, yu ta olkimia, haung werigi dungwo mominga haung i, Kraist haung tani weni gole, tal nigi dongwo ol waminga pring pai na tongwo i, God tobo tomua. 27 Gongwo meri arihobi haung taniga obil gongure, God arihobi nin ol wangwo maing ebir sire ha hol ol tomua. 28 Arihobi haung taniga obil gongwo meri, nan tal nigi dongwo ol waminga pring pangwo i, ulbe hane a na tere God tobo terala dire, Kraist haung taniga obil golere algi ya bomua. Bolere moli omia, emgi ti hon u pa dinangwo tal nigi dongwo ol waminga pring pangwo i, hon gol na tere algi ya bolala dire ta hunamia, na kwi mominga hobi aki di i nala dire unangwo pamua.


Jesaya 65 | Alkitab TOBA\n← Jesaya 66\nJesaya 64 →\n65:1 Angka na so usouso di ahu na sai laon i do mangalului ahu nuaeng, jala halak na so mangalului ahu na sai laon nunga jumpangsa ahu. Ningku do tu bangso, na so pajoujou goarhu na sai laon: Dison do ahu, dison do ahu.\n65:2 Sai hupaherbang do tanganku duansa manipat ari tu bangso na jungking, angka na mandalani dalan na so denggan, mangihuthon pingkiran lomo ni rohanasida sandiri.\n65:3 Tu bangso na tongtong pahehe rimashu di adopanku, angka na mamele di bagasan angka porlak, jala manutung daupa di atas ni angka batu na minasak.\n65:4 Angka na hundul di angka parbandaan, jala marmalam di angka liang; angka na manganhon juhut babi, jala marisi huahua habiason angka saoannasida i.\n65:5 Lam didok nasida dope: Disi ma ho, unang jumonok ho tu ahu, ai na badia do ahu martimbangkon ho. Ingkon gabe timus di bagasan igungku do angka nasida, jala gabe api na marsigorgor manipat ari.\n65:6 Ida ma, tarsurat do di jolongku: Ndang tagamon sip ahu nda jolo hubaloshon, sai baloshononku do tutu tu ampuannasida.\n65:7 Hajahatonmuna sandiri rap dohot hajahaton ni angka ompumuna, ninna Jahowa, angka na manutung daupa di punsu ni angka dolok, jala direhei ahu di atas ni angka robean; dibahen i suhathononku ma upa ni pambahenannasida na jolo tu ampuannasida i.\n65:8 Songon on do hata ni Jahowa: Songon tuak nambura binuat jumpang di taguk na baso, gabe didok: Unang ago, ai adong do pasupasu di bagasanna! Suang songon i bahenonku ala ni angka naposongku, nda tung saluhut nasida agoonku.\n65:9 Jala ahu parohon sian Jakkob boni, jala sian Juda sahalak sitean angka dolokku, ai ingkon jolma na hupillit i manean tano i jala angka naposongku maringanan disi.\n65:10 Ia Saron ingkon gabe panjampalan ni birubiru, jala rura Akor gabe parudaman ni angka lombu di bangsongku, na mangalului ahu.\n65:11 Alai anggo hamu, angka na tumadingkon Jahowa, angka na mangkalupahon dolokku na badia i angka na padiri di sorigabe sada meja, jala diusehon tuak tangkasi tu sorimago.\n65:12 Ida ma, ahu sandiri pasahathon hamu panganon ni podang, gabe marsinggang ma hamu sude tu pamotongan, ala joujou ahu, hape ndang mangalusi anggo hamu, mangkuling ahu hape ndang ditangihon hamu, jala diulahon hamu do sogo ni rohangku, jala na so huhalomohon dipillit hamu.\n65:13 Dibahen i songon on do hata ni Tuhan Jahowa: Ida ma, mangan do sogot anggo angka naposongku, alai anggo hamu anturaparon do: Ida ma, minum do sogot anggo angka naposongku, alai anggo hamu uasan do; ida ma, marlas ni roha do sogot anggo angka naposongku, alai anggo hamu ingkon tarurak do.\n65:14 Ida ma, marolopolop sogot anggo angka naposongku sian sonang ni rohana, alai anggo hamu mangangguhi do binahen ni gondok ni roha, jala maroinang hamu sian jepol ni roha.\n65:15 Jala tadingkononmuna goarmuna bahen panolonan sipatondit di halak na hupillit. Alai bunuon ni Tuhan Jahowa ma anggo ho, jala margoar na imbaru bahenonna angka naposona.\n65:16 Asa manang ise na mamasumasu dirina di tano on, pasupasuonna ma dirina marhitehite Debata sihaposan jala manang ise na marmangmang di tano on, marmangmang tu Debata sihaposan ai nunga lupa sian roha angka hagogotan na jolo, jala nunga buni tutu sian matangku.\n65:17 Ai ida ma, ahu ma manompa langit na imbaru dohot tano na imbaru, jala ndang be ingoton angka na parjolo i manang tarsunggul tu roha.\n65:18 Ingkon marlas ni roha ma hamu jala marolopolop ro di salelenglelengna ala ahu manompa angka i! Ai ida ma, ahu manompa Jerusalem bahen parolopolopon, jala bangso isina i bahen las ni roha.\n65:19 Ahu sandiri pe marolopolop do mida Jerusalem, jala marlas ni roha ahu mida bangsongku, jala ndang be tarbege disi soara partangison manang soara angguhangguk.\n65:20 Ndang adong be disi posoposo siotik ari, manang na ubanon na so gok ariarina; ai dolidoli dope na marumur saratus taon laho mate, jala pardosa sisaratus taon hona bura.\n65:21 Jala paulionnasida ma angka bagas, laos inganannasida, suanonnasida ma hau anggur jala panganonnasida parbuena.\n65:22 Ndang tagamon nasida paulihon bagas, gabe halak na asing mangingani, ndang tagamon nasida manuan, gabe halak na asing manganhon; ai songon ariari ni hau, songon i do ariari ni bangsongku, jala jadijadian ni tangannasida ingkon halak na hupillit marsaulihonsa.\n65:23 Ndang tagamon loja so marniula nasida, manang manubuhon anak, asa tilahahononna tibu, ai pinompar ni na pinasupasu ni Jahowa do nasida ro di tubunasida i.\n65:24 Jala masa huhut: Tagan so manjou dope nasida, nunga mangalusi ahu, mangkatai dope nasida, nunga manangihon ahu.\n65:25 Gompul dohot anak ni birubiru marsaroha manjampal, jala singa manggagat panabian songon lombu, jala ulok na mangkangoluhon orbuk, ndang be manjahati manang mangago di sandok dolokku na badia i ninna Jahowa.


Parjamita 7 | Alkitab TOBA\n← Parjamita 8\nParjamita 6 →\n7:1 Tagonan do barita na denggan sian miak na hushus; jala dumenggan do ari hamatean ni jolma sian ari hatutubuna.\n7:2 Tagonan do masuk iba tu jabu parandungandungon asa tu jabu parpanggalangan; ai di bagasan parjolo i tarida do ujung ni nasa manisia, tama ingkon diparateatehon jolma na mangolu i do i.\n7:3 Tagonan do margondok ni roha sian na martata, ai gondok ni panaili padenggan roha.\n7:4 Roha ni halak na pistar mian di bagasan jabu parandungandungon, alai anggo roha ni halak na oto mian di bagasan jabu parhorjaan.\n7:5 Tagonan do pabegebegeon pinsangpinsang ni halak na pistar, sian ende ni baoa na oto patangitangion.\n7:6 Ai songon parlopuk ni bulu duri di toru ni hudon, songon i do parengkelon ni halak na oto. Tung na so marguna do i.\n7:7 Tongon tahe pangarupaon pagilo roha ni halak na pistar, jala sisip mangago tu roha.\n7:8 Tagonan do hasunan ni hata sian parbingkasanna; tagonan do halak na lambas marroha sian halak na ginjang marroha.\n7:9 Unang girgir roham mangoloi piripirion, ai maringan di bagasan roha ni halak na oto do piripiri.\n7:10 Unang dok: Dia do ulaning dalanna umbahen dumenggan angka ari di na robi sian nuaeng? Ai ndada marbisuk sungkunsungkunmi taringot tusi.\n7:11 Denggan do hapistaran, dos tahe dohot teanteanan godang, jala hasurungan ni halak angka na marnida mata ni ari do i.\n7:12 Ai tarbahen do marlinggomlinggom tu hapistaran, nang tu perak, alai hasurungan ni parbinotoan on do: Hapistaran i mangalehon ngolu tu tuan nampunasa.\n7:13 Patangkastangkas ma jadijadian ni Debata, ai tung ise ma tarbahensa patigorhon manang aha, molo Ibana pabengkukkon?\n7:14 Marlas ni roha ma ho jumpa di ari na denggan, jala pasuang roham tu bagasan uju di ari hinamago, ai rap ditongos Debata do duansa, asa unang jumpang jolma i manang aha na masa dung salpu ibana.\n7:15 Luhutna i nunga huida uju di angka ari haliluonku: Adong huida halak partigor tung mago di bagasan hatigoranna, adong huhut huida halak parjahat tung sanga do sarimatua di bagasan hajahatonna.\n7:16 Unang majujurhu ho di pintormu, jala unang tarlobi bisukmu; boasa tagonan ho sandiri naeng mangago ho?\n7:17 Unang pagukguk hajahatonmu, jala unang mulak maoto ho! Boasa tagonan naeng mate ho so jumpang dope tingkim?\n7:18 Denggan do ia ditangkup roham na sadaon, unang huhut dipalua tanganmu na sadaan, ai manang ise na mabiar mida Debata tongatongana buatonna.\n7:19 Hapistaran i margogoihon halak na pistar, gumodang tahe sian sampulu halak ulubalang angka na martaon di bagasan huta.\n7:20 Ai ndang adong jolma partigor di tano on nanggo sada, anggo tung holan na denggan diulahon, jala ndang dung mardosa.\n7:21 Dibahen i unang ma pagagathon tu roham luhut hatahata, angka na hinatahon ni halak, asa unang begeonmu naposom mamulasi ho.\n7:22 Ai nunga piga hali diingot roham naung dohot ho mamburai halak sileban.\n7:23 Luhutna i nunga huunjuni mardongan hapistaran; ninna rohangku nian: Naeng pistar ahu, hape mandao do hapistaran i sian ahu.\n7:24 Dao do anggo apala dirina, jala mansai bagas; tung ise ma jumpangan disi?\n7:25 Dung i humusor ma rohangku naeng mananda dohot manulingkit dohot mangalului hapistaran dohot panimbangon, naeng mananda huhut hajungkaton ni habodoon dohot haotoan ni hajahaton.\n7:26 Dung i jumpang ahu ma saragam na sumapot sian hamatean: I ma parompuan, tung songon jaring dohot jorgong do rohana, jala tanganna tung songon rante do. Malua do sian ibana anggo halak hasudungan ni Debata, alai anggo halak pardosa ingkon jailonna do.\n7:27 Ida ma angka i do jumpang ahu sadasada, ninna parjamita i asa jumpangan panimbangon.\n7:28 Na niluluan ni rohangku angkup ni dope nian hape ndang jumpang ahu: Sada baoa na tigor tahe sian saribu jumpang ahu; alai anggo parompuan ndang adong dapot ahu nanggo sada sian na sai torop.\n7:29 Ida ma, on dope na jumpang ahu: Tigor do nian jolma i anggo ditompa Debata, alai lan do ujarujaran dilului rohanasida.


Markus 15 | Bibel online |Terjemahan Dunia Baru\nJesus di jolo ni si Latus (1-15)\nDirehe-rehei di jolo ni godang halak (16-20)\nDipakkuhon tu sada hau di Golgata (21-32)\nHamamate ni Jesus (33-41)\nJesus dikuburhon (42-47)\n15 Dung torang ari, marrapot ma angka malim kepala,* angka pangituai dohot angka siboto surat dohot sude Sanhedrin.* Ditali nasida ma Jesus jala dipasahat tu si Latus. 2 Disungkun si Latus ma ibana, “Raja ni halak Jahudi do ho?” Dialusi Jesus ma, “Tutu, songon na nidokmi ma.” 3 Alai, dipandok angka malim kepala* do godang hatorangan na so tutu taringot tu Jesus. 4 Gabe disungkun si Latus ma muse tu Jesus, ninna ma, “Ndang alusanmu i? Na so dibege ho do godang ni hatorangan ni nasida mangalo ho?” 5 Alai ndang dialusi Jesus nanggo sangkababa pe, gabe longang ma si Latus. 6 Di ganup perayaan Paska, somal do dipalua si Latus sasahalak sian penjara, mangihuthon na pinangido ni natorop i. 7 Di tingki i, adong ma sahalak na margoar si Barabas. Rap dipenjarahon do ibana dohot angka donganna panggunturi jala mambunu do nasida tingki na manggunturi i. 8 Dung i, didapothon natorop i ma si Latus jala dipangido ma asa dibahen songon na somal diulahon ibana. 9 Disungkun si Latus ma nasida, “Lomo do rohamuna molo hupalua Raja ni halak Jahudi i?” 10 Ai diboto si Latus do, dipasahat angka malim kepala* i pe Jesus, ala na mangiburu do roha nasida. 11 Alai dijujui angka malim kepala* ma natorop i asa si Barabas na dipalua tu nasida. 12 Ninna si Latus ma muse mangalusi nasida, “Antong, songon dia ma bahenonku tu halak na nidokmuna Raja ni halak Jahudi i?” 13 Marsurak ma muse nasida mandok, “Uhum mate ibana tu hau!” 14 Didok si Latus ma tu nasida, “Boasa? Ai hajahaton aha diulahon ibana?” Alai lam gogo do didok nasida, “Uhum mate ibana tu hau!” 15 Ala naeng mambuat roha ni natorop i, dipalua si Latus ma si Barabas. Disuru ma asa dilinsingi Jesus jala dipasahat laho diuhum mate di hau. 16 Dung i, diboan angka tentara i ma Jesus tu alaman ni jabu ni gubernur jala dijou ma sude tentara asa marpungu. 17 Dibahen nasida ma pangkeonna abit na piolet, didandan ma suga-suga gabe songon mahkota jala dibahen tu uluna. 18 Dijouhon nasida ma tu ibana, “Horas,* Raja ni Jahudi!” 19 Dung i diantuk nasida ma uluna mamangke hau-hau, ditijuri ma ibana jala marsinggang ma nasida marsomba tu ibana. 20 Dung direhe-rehei nasida ibana, ditanggal nasida ma abit na piolet i jala dipangkehon ma abit luarna i tu ibana. Dung i, diboan ma ibana asa dipakkuhon tu hau. 21 Mamolus do sian i sahalak na ro sian huta di luat i, i ma si Simon halak Kirene amang ni si Aleksander dohot si Rupus. Dipaksa nasida ma ibana mamboan hau partinaonan* i. 22 Dung i, diboan nasida ma Jesus tu inganan na digoari Golgata, lapatanna, “Inganan ni Tangkurak.” 23 Disi, dilehon nasida ma tu ibana anggur na marsampur mir* alai ndang olo ibana manginum i. 24 Dipakkuhon nasida ma Jesus tu hau jala dibagi-bagi nasida ma abit luarna marhite undi, laho manontuhon manang na dia bagian ni nasida. 25 Hira-hira jam sia manogot,* dipakkuhon ma ibana tu hau. 26 Jala disurat do di papan di atas ni uluna alani aha ibana diuhum, “Raja ni halak Jahudi,” i ma na patuduhon ala ni aha ibana diuhum mate. 27 Rap dohot ibana dipakkuhon do dua halak pangarampok, sada di siamunna jala sada nai di hambirangna. 28 *—— 29 Dohot do angka halak na mamolus sian i mangaleai ibana huhut mangupir-upir. Ninna nasida ma, “E ho na naeng mangarumpakkon bagas joro jala pajongjongkon i muse di bagasan tolu ari, 30 palua ma dirim, turun ma ho sian hau partinaonan* i!” 31 Laos songon i do nang angka malim kepala* dohot siboto surat mangarehei Jesus. Ninna nasida ma, “Ia na asing dipalua, alai dirina ndang boi dipalua! 32 Molo Kristus do ibana, Raja ni Israel, turun ma ibana sian hau partinaonan* i, asa taida jala porsea ma hita tu ibana.” Laos dohot do na rap dipakkuhon di lambungna i mangarehei ibana. 33 Hira-hira jam 12 arian,* mangkolom ma sude luat i sahat tu jam tolu botari.* 34 Hira-hira jam tolu botari, gogo ma dijouhon Jesus, “Eli, Eli, lama sabakhtani?” lapatanna, “Debatangku, Debatangku, boasa tadingkononmu ahu?” 35 Mambege i, deba halak na jongjong disi mandok, “Dijou ibana do si Elia.” 36 Dung i marlojong ma sasahalak, disornophon ma bunga karang tu anggur na asom, jala dibahen ma tu hau-hau laho dilehon inumonna. Alai ninna ma, “Pasombu ma jolo! Taida ma manang na ro do si Elia paturunhon ibana.” 37 Dung i, gogo ma Jesus marsoara laos tos ma hosana.* 38 Jala ribak dua ma tire ni bagas joro sian ginjang sahat tu toru. 39 Dung diida komandan ni tentara na jongjong di jolo ni Jesus i sude na masa tingki parmate ni Jesus, didok ma, “Tutu do ibana Anak ni Debata.” 40 Adong do disi angka borua na manatap-natap sian na dao, i ma si Maria Magdalena, si Maria ina ni si Jakobus na umposo dohot si Joses, dohot si Salome. 41 Nasida ma na mangihuthon jala na manarihon Jesus tingki di Galilea. Jala torop dope borua na asing na rap ro dohot ibana tu Jerusalem. 42 Ala nunga botari jala ari Sabbat do marsogotna i, 43 ro ma si Josep sian Arimatea. Ibana sahalak anggota ni Pengadilan Agama Jahudi* na tongtong maima-ima tu Harajaon ni Debata. Dibaranihon ibana ma dirina mandapothon si Latus laho mangido bangke ni Jesus. 44 Alai, ndang pos dope roha ni si Latus naung mate Jesus. Dijou ma sahalak perwira jala disungkun ma tu ibana manang naung tutu Jesus mate. 45 Dung dibege si Latus hatorangan ni perwira i, diloas ibana ma buaton ni si Josep bangke ni Jesus. 46 Dituhor si Josep ma abit linen na halus, dung i dipaturun ma bangke ni Jesus jala dibungkus tu abit linen i. Dipeakkon ma bangke i tu bagasan kuburan, i ma dolok batu naung diliangi. Digulingkon ma batu laho manutup kuburan i. 47 Alai, sai dipanotnoti si Maria Magdalena dohot si Maria ina ni si Joses do kuburan ni Jesus i.\n^ Siinumon na mambahen mabuk.\n^ Di tingki ni Jesus tudos ma on tu jam patoluhon. On dietong sian parbinsar ni mata ni ari.\n^ Di tingki ni Jesus tudos ma on tu jam paonomhon. On dietong sian parbinsar ni mata ni ari.\n^ Di tingki ni Jesus tudos ma on tu jam pasiahon. On dietong sian parbinsar ni mata ni ari.\n^ Manang “mate ma ibana”.\n^ Manang “Sanhedrin”.


II Raja-raja 4 | Alkitab TOBA\n← II Raja-raja 5\nII Raja-raja 3 →\nAugust 19, 2008 · 22:19\n4:1 Dung i ro ma sada parompuan sian angka jolma ni angka sisean ni panurirang mangalualu tu si Elisa, ninna ma: Nunga mate anggo naposom sinondukki, jala diboto ho do na marhabiaran do naposom tu Jahowa. Hape ro nuaeng sahalak parutangan naeng mamboan anakku na dua i bahen naposona.\n4:2 Dung i ninna si Elisa ma tu nasida: Aha do sibahenonku tu ho? Paboa di ahu manang aha na pineopmu di bagasan jabum? Dung i ninna nasida ma: Sandok na so adong do dipeop naposom boruboru di bagasan jabuna, nda holan sada guriguri marisi miak.\n4:3 Dung i ninna si Elisa ma: Laho ma ho tu balian manginjam hudon angka na rumar sian hombar bagasmu, jala unang maotikku.\n4:4 Dung i masuk ma ho tu jabum rap dohot anakmu jala hinsu i pintu i sian pudimuna jala usehon ma miak i tu bagasan saluhut angka hudon on, ia dung gok sadasada bahen tu lambung.\n4:5 Dung i laho ma parompuan i sian lambungna, jala dihinsu pintu i sian pudina dohot sian pudi ni anakna na dua i, angka na manarehon hudon i tu ibana sadasada, jadi parompuan i ma mangusehon.\n4:6 Jadi dung gok angka hudon i, ninna ma mandok anakna: Haru lehon tu ahu hudon i sadanari! Alai ninna anakna i ma mandok inana: Ndang adong be hudon nanggo sada. Jadi montok ma miak i.\n4:7 Dung i laho ma parompuan i paboahon hata i tu halak ni Debata. Jadi didok ibana ma: Laho ma ho, gadisi ma miak i jala garar utangmi; na lobi i ma bahen hangoluanmu dohot hangoluan ni angka anakmu.\n4:8 Dung i di na sada ari laho ma si Elisa taripar tu huta Sunem; adong ma disi sada parompuan na mora na mangarahon ibana mangan sagusagu. Manang piga hali dibolus ibana huta i, sai tuli do ibana tu parompuan i laho mangan sagusagu.\n4:9 Dung i ro ma hata ni parompuan i tu sinondukna: Ida ma, nunga tangkas hutanda halak ni Debata na badia do ibana na tongtong tuli tu hita.\n4:10 Ua itabahen ma di ibana sada bilut na metmet di ginjang mardorpi papan, tapamasuk huhut tusi sada podoman dohot sada hundulan dohot sada palito, asa ia tuli ibana sian hita maringan tusi ibana.\n4:11 Dung i di na sadari ro muse ibana tusi, laos maringan tu bilut parginjang i jala modom disi.\n4:12 Dung i didok ma mandok si Gehasi naposona i: Jou ma ne parompuan sian Sunem i. Jadi dung dijou jongjong ma nasida di adopanna.\n4:13 Nunga adong hian hata ni si Elisa tu naposona: Ua paboa ma tu nasida, ida ma, nunga na sai godang denggan ni uhummu pasarisari hami, aha do ulaning tarbahen ahu balos ni tu ho? Adong do hata siondihononhon di ho tu rajai manang tu partogi ni angka parangan? Jadi ninna nasida ma: Maringan di tongatonga ni bangsongku do ahu.\n4:14 Dung i ninna ibana ma: Antong aha do tama bahenon tu nasida? Jadi ninna si Gehasi ma: Ndang adong anakna, jala nunga matua ia sinondukna.\n4:15 Jadi ninna si Elisa ma: Haru jou ma nasida! Jadi dung dijou, ro ma nasida jongjong di pintu i.\n4:16 Dung i didok si Elisa ma: Suang songon on taon i adong ma anakmu sipahedokhedohonmu. Dung i ninna parompuan i ma: Unang, ale tuan halak ni Debata, unang tutu gabusi naposom boruboru.\n4:17 Dung i gabegabean ma parompuan i jala ditubuhon sada anak tongon boho sataon, songon naung nidok ni si Elisa hian tu nasida.\n4:18 Alai dung magodang dakdanak i, ruar ma ibana di na sadari mandapothon amana tu panggotilan.\n4:19 Dung i didok ma mandok amana i: Ulungku, ulungku hansitnai! Dung i didok amana i ma tu sahalak naposo: Boan ma ibana tu inana.\n4:20 Jadi diompa ma ibana mamboan tu inana, jadi hundul ma dakdanak i di ampuanna sahat ro di hos ni ari, laos mate ibana.\n4:21 Dung i manaek ma parompuan i tu ginjang, diampehon ma anakna i tu podoman ni halak ni Debata, laos dihinsu pintu i sian pudina laho tu ruar.\n4:22 Dung i dijou ma sinondukna, ninna ma: Ua suru tu ahu sahalak sian angka naposo i angkup ni sada halode boruboru naeng hatop ahu laho manopot halak ni Debata, dung i mulak ahu.\n4:23 Dung i ninna sinondukna i ma: Boasa naeng laho ho sadarion manopot ibana, so manang poltak ni bulan manang ari Sabbat sadarion? Alai ninna nasida ma: Pasonang ma roham disi!\n4:24 Dung i dipalanoi nasida ma halode boruboru i huhut didok mandok naposona i: Haru hudus ma mardalan, unang sulonsulonon ahu marsihundul, nda ahu mandok tu ho.\n4:25 Jadi mardalan ma nasida jala sahat tu halak ni Debata di atas dolok Karmel. Jadi dung ditatap halak ni Debata nasida ro mandapothon ibana, ninna ma tu si Gehasi naposona i: Ida ma ndian, nunga ro parompuan sian Sunem!\n4:26 On pe, ua marlojong ma ho manjumpangkon nasida, jala dok ma tu nasida: Atehe sonang do ho? Sonang dohot sinondukmu? Sonang dohot anakmi? Jadi ninna nasida ma: Sonang do!\n4:27 Alai dung sahat nasida tu halak ni Debata di atas dolok i, dihaol ma patna; alai ro ma si Gehasi jumonok naeng onjaronna nasida. Alai ninna halak ni Debata ma: Pasombu ma nasida, ai na marsak situtu do rohana jala diporso Jahowa do i sian ahu, ndang marboaboa Ibana tu ahu.\n4:28 Dung i ninna parompuan i ma: Atehe, nandigan dung hupangido sada anak sian tuanku? Nda hudok hian do: Unang ahu paotooto?\n4:29 Dung i ninna si Elisa ma tu si Gehasi: Hohos i ma gontingmu jala tiop ma tungkothu di bagasan tanganmu, laho ma ho tusi! Molo tung pajumpang ho dohot halak unang tabe ibana, jala molo ditabi halak ho, unang alusi ibana, jala ampehon ma tungkothu tu atas bohi ni dakdanak i.\n4:30 Alai ninna ina ni dakdanak i ma: Songon sintongna mangolu Jahowa, mangolu dohot hosam, ndang tagamon tadingkononku ho Jadi borhat ma si Elisa mangihuthon nasida.\n4:31 Alai di joloan i si Gehasi ma nasida na dua mardalan, jala diampehon tungkot i tu atas bohi ni dakdanak i; alai ndang adong soara manang pananginangion. Dung i mulak ma ibana manjumpangkon si Elisa jala dipaboa tu ibana, ninna ma: Ndang olo ngot dakdanak i.\n4:32 Jadi dung masuk si Elisa tu jabu i, ida ma, peak do dakdanak i mate di atas podomanna.\n4:33 Dung i masuk ma ibana jala dihinsu pintu i sian pudi ni nasida na dua, dung i martangiang ma ibana tu Jahowa.\n4:34 Dung i manaek ma si Elisa jala dipabustang ibana tu atas ni dakdanak i, diampehon pamanganna tu atas pamangan ni dakdanak i, matana tu atas matana, jala tanganna tu atas tanganna, jala manungkap songon i tu atasna, asa diangor bangke ni dakdanak i.\n4:35 Dung i hehe ibana muse huhut mardalandalan di jabu i mulakulak, dung i manaek ibana muse jala dipatungkap ibana tu atasna. Jadi barsibarsion ma dakdanak i pola pitu hali, dung i dipabidok ma matana.\n4:36 Dung i dijou si Elisa ma si Gehasi, ninna ma: Haru jou ma ne parompuan sian Sunem i. Jadi dung dijou ro ma nasida manopot ibana, gabe didok si Elisa ma: Na, buat ma anakmon!\n4:37 Jadi ro ma nasida manungkap tu patna marsomba pola dais tu tano; dung i dibuat ma anakna laos ruar.\n4:38 Dung i mulak ma si Elisa muse tu Gilgal; alai tongon masa haleon potir di luat i, jala hundulhundul angka sisean ni panurirang di adopanna. Dung i ninna ibana ma tu naposona: Hodohon hudon na bolon i tu api jala lomuk ingkau di angka sisean ni panurirang.\n4:39 Dung i ruar ma sahalak tu ladang naeng mansalong ingkau rata, gabe jumpangsa ma andor ni ansimun harangan, jala diputikkon sian i angka ansimun harangan gok ulosna; jadi dung mulak ibana diirisi ma i tu bagasan hudon pangalomuhan, ai ndang ditanda nasida na so sipanganon do i.\n4:40 Dung i disonduhi nasida ma i panganon ni angka baoa i; jadi dung dipangan nasida sian ingkau na nilomuk i, mangangguhi ma nasida, ninna ma: Hamatean do hape di bagasan hudon on, ale halak ni Debata! Laos so tarpangan nasida do i.\n4:41 Alai ninna si Elisa ma: Boan tuson itak! Jadi disirsirhon ma i tu bagasan hudon i laos ninna ma: Usehon ma i nuaeng di situan na toropon, asa mangan nasida. Jadi ndang adong be tau parmaraan di bagasan hudon i.\n4:42 Dung i ro ma sada halak sian Baal-Salisa na mamboan di halak ni Debata angka sagusagu patumonaan duapulu sagusagu sian eme siansimun dohot itak sian dahanon na binolgang di bagasan hadanghadanganna. Dung i ninna si Elisa ma: Lehon ma i di situan na torop i asa mangan nasida.\n4:43 Dung i ninna naposona i ma: Beha ma pangalehonku mangganupi saratus halak? Alai ninna si Elisa ma: Sai lehon ma i di situan na torop i, asa mangan nasida; ai songon on do hata ni Jahowa: Ingkon mangan angka jolma i jala ingkon adong dope teba.\n4:44 Dung i diparade ma i di jolonasida, gabe mangan nasida, jala adong dope teba, hombar tu hata ni Jahowa.\nFiled under 1 Padan Na Robi, 12 II Raja-raja\nTagged as II Raja-raja


Markus 8 (TOBA)\nI. Ditamuei Tuhan Jesus opat ribu halak 1-10. II. Dipangido angka Parise tanda sian ginjang 11-21. III. Na mapitung na di Betsaida 22-26. IV. Pangkatindangkon ni si Petrus 27-30. V. Disurirangkon Tuhan Jesus sitaononna 31-38.\n1(I.) Marpungu ma uju i muse torop halak jala ndang adong panganonnasida gabe dijou Jesus ma angka siseanna, didok ma tu nasida:\n2Maras do rohangku mida na torop on, ai nunga tolu ari diingani nasida Ahu, jala ndang adong balanjonasida.\n3Anggo hupamuli nasida, so jolo mangan, handorusan nasida maon di tongandalan i; ai parhuta na dao do nasida deba!\n4Jadi dialusi angka siseanna ma Ibana: Sian dia ma tarpatupa di halongonan on roti, sae pabosur nasida?\n5Gabe disungkun ma nasida: Piga do roti di hamu? Jadi didok nasida ma: Pitu do!\n6Dung i didokkon ma natorop i hundul tu tano. Ditiop Ibana ma roti na pitu i, didok ma mauliate, diponggoli ma, laos dipasahat ma tu angka siseanna, gabe diparlehon nasida ma tu natorop i.\n7Laos adong do di nasida dengke otik, dipasupasu ma nang i, disuru ma nasida manaruhonsa.\n8Gabe mangan ma nasida jadi bosur be do, laos dipapungu ma angka ponggolponggol ebaebanasida: Gok pitu ampang.\n9Arga opat ribu do nasida; dung i dipamuli ma.\n10Jadi manigor masuk tu parau ma Ibana raphon angka siseanna jala sahat ma Ibana tu luat Dalmanuta.\n11(II.) Jadi ro ma angka Parise, dipungka ma marsual dohot ibana; tanda sian ginjang do dipangido nasida, laho mangunjuni Ibana.\n12Alai marhoi ma Ibana di bagasan tondina mandok: Boasa ma tanda pangidoon ni bangso on. Situtu do hatangkon tu hamu: Na so tupa lehonon tanda tu bangso on!\n13Laos ditadingkon ma nasida, mangulahi ma Ibana bongot tu parau, laho taripar.\n14Naung lupa do nasida mamboan balanjo; sada sambing nama roti di nasida na di parau i.\n15Jala dipalumba ma nasida, ninna ma: Manat ma hamu jala jaga, pasiding na niasoman ni angka Parise, nang na di si Herodes pe.\n16Gabe masipandohan ma nasida: Dibahen na so adong roti di hita hape!\n17Jadi dung diboto Ibana i, ninna ma mandok nasida: Boasa dipanghatahatahon hamu, na soada roti di hamu? Laos so marbinoto dope hamu; laos so mangantusi hamu; laos pir do rohamu?\n18Marmata do hamu so marnida; marpinggol do hamu, so marbinege, jala ndang marningot hamu?\n19Di na husagihon na lima roti i tu na lima ribu i, gok piga ampang ebaeba dibuat hamu disi? Gabe didok nasida ma tu Ibana: Sampuludua!\n20Beha, uju na pitu i tu na opat ribu i, piga ampang ebaeba dibuat hamu ia disi? Jadi ninna nasida ma: Pitu!\n21Jala didok ma tu nasida: Laos so mangarti dope hamu?\n22(III.) Dung i ro ma nasida tu Betsaida. Jadi diboan na mamboan ma sada halak na mapitung tu Ibana, dielehelek ma Ibana, asa dijama.\n23Gabe ditiop ma tangan ni na mapitung i, ditogihon ma tu balian ni huta i, ditijuri ma matana, diampehon ma tanganna tu ibana, disungkun ma: Nunga adong diida ho?\n24Jadi mamereng ma ibana, didok ma: Tarsongon bona ni hau do huida jolma na mardalan i.\n25Dung i diulakkon ma mangampehon tanganna tu matana jala tiur ma pamerengna, gabe malum ma: Torang do saluhutna diida.\n26Laos disuru ma ibana muli tu jabuna, didok ma: Unang bongoti huta i!\n27(IV.) Dung i borhat ma Jesus rap dohot siseanna i tu angka huta mardonokkon Kaesarea Pilippi; jala di tongandalan i disungkun ma angka siseanna i, ninna ma: Ise do Ahu, didok halak?\n28Jadi dialusi nasida ma Ibana: Si Johannes pandidi do didok halak; na deba mandok: Si Elia; na asing muse: Sahalak sian angka panurirang i do!\n29Dung i disungkun Ibana ma nasida: Ia hamu, ise ma Ahu didok hamu? Jadi dialusi si Petrus ma Ibana: Kristus i do Ho!\n30Gabe dipopai ma nasida, unang dipaboaboa Ibana tu halak.\n31(V.) Jadi dipungka ma mangajari nasida: Ia anak ni jolma i ingkon godang do sitaononna, ingkon bolongkonon ni angka sintua dohot malim dohot sibotosurat do ibana, laos pusaonna do; dung i mulak mangolu do di ari patoluhon.\n32Patar do dipaboa hata i. Alai diarahon si Petrus ma Ibana, disolsoli ma Ibana.\n33Alai humusor ma anggo Ibana, dipanotnoti ma angka siseanna i, dipinsang ma si Petrus, ninna ma: Laho ma ne ho, bolis, sian lambungkon; ai ndang na diparrohahon ho na di Debata, angka na di jolma do.\n34Laos dijou ma natorop i rap dohot siseanna, didok ma tu nasida: Nasa na giot mangihuthon Ahu, disoadahon ma dirina, dituhuk ma silang na tu ibana i, diihuthon ma Ahu.\n35Ai na naeng paluahon hosana, mangagohonsa do; alai na agoan hosa ala ni Ahu dohot ala ni barita na uli i, i do paluahonsa.\n36Ai aha ma antong gunana di jolma, nang liat portibi on diomo, anggo mago do hosana?\n37Ai aha do na tarlehon jolma bahen tobus ni hosana?\n38Asa molo adong na maila ala ni Ahu manang ala ni hatangki pe maradophon bangso pangalangkup jala pardosa on, laos maila do Anak ni jolma i sogot mangkatindangkon i, di na ro Ibana di bagasan hasangapon ni Amana rap dohot surusuruan angka na badia i.


I Musa 6 | Alkitab TOBA\n← I Musa 7\nI Musa 5 →\nAugust 21, 2008 · 14:33\n6:1 Jadi dung mamungka lam torop jolma i di tano on, jala tubuan boru nasida.\n6:2 Diririt angka anak ni Debata ma boru ni jolma, ala na uli do nasida, jala dibuat bahen jolmanasida guru pamillitnasida.\n6:3 Jadi ninna Jahowa ma: Ndang be uhum on ni Tondingku jolma i di haliluonnasida, ai roha daging do ibana, jala saratus duapulu taon na ma umurna.\n6:4 Adong ma uju i angka Nepilim (pandobo) di tano on. Ai dung ditopot angka anak ni Debata angka boru ni jolma, adong ma huhut tubunasida, i ma angka na begu, angka baoa na tarbarita sian na robi.\n6:5 Alai dung diida Jahowa, nunga lam deak hajahaton ni jolma di tano on, jala sai na jat na ma sude tubutubu dohot pingkiran ni rohanasida gonop ari.\n6:6 Jadi disolsoli Jahowa ma rohana, ala tinompana i jolma di tano on, jala lungun rohana.\n6:7 Dung i ninna Jahowa ma: Ripashononku ma sian tano on jolma na hutompa i, ro di pinahan dohot na manjirir, ro di pidong angka na martongatonga langit, ai nunga husolsoli bagingku ala na hutompa i nasida.\n6:8 Alai asi do roha ni Jahowa ianggo marnida si Noak.\n6:9 On ma pinompar ni si Noak: Jolma na bonar jala na daulat roha do si Noak i maradophon donganna magodang, sai marparange mardonganhon Debata do si Noak i.\n6:10 Dung i ditubuhon si Noak ma anak tolu, si Sem, si Ham dohot si Japet.\n6:11 Alai nunga marjea ianggo tano i maradophon Debata, jala nunga gok hajahaton tano i.\n6:12 Dung i ditingkir Debata ma tano i, jala ida ma, nunga marjea: Ai tung saluhut na mardaging paroa pangalahona di tano i.\n6:13 Jadi ninna Debata ma tu si Noak: Nunga ro ajal ni nasa na mardaging maradophon Ahu, ai nunga gok hajahaton tano on dibahen nasida. Onpe ripashononku ma nasida rap dohot tano on.\n6:14 Bahen ma di ho sada parau sian hau goper (marantibane), bahen ma marbilut parau i jala puli sian bagasan dohot sian balian.\n6:15 Songon on ma singana bahenonmu: Tolu ratus elak unjur ni parau i, limapulu elak bohangna, jala tolupulu elak timbona.\n6:16 Bahen tartungkan ginjang sada pandiloan ni parau i, saelak timbona: Alai anggo pintu ni parau i tu lambungna bahen, jala tolu lampis bilutna bahen, sada di toru, sada di tongatonga, jala sada di ginjang.\n6:17 Ai ida, paroonku ma tu tano on aek na sumar laho mangaripashon nasa na mardaging, na marhosa hangoluan di bagasan, angka na di toru ni langit, asa tos hosa ni saluhut na di tano on.\n6:18 Alai pajongjongonku ma padanhu dohot ho, bongotanmu ma parau i, ho dohot angka anakmu dohot jolmam dohot jolma ni angka anakmi rap dohot ho.\n6:19 Jala pamasuk ma tu bagasan parau i sapasang be sian nasa na mangolu, sian nasa na mardaging, tunggal dohot boruboru, asa mangolu rap dohot ho.\n6:20 Sian pidong masiboan mansamna, sian pinahan pe masiboan mansamna, sian nasa na manjirir di tano i, masiboan mansamna; sapasang be sian luhutna ro tu ho, asa mangolu.\n6:21 Alai buat di ho sian nasa sipanganon, angka na tarpangan, jala papungu tu ho bahen bohalmu dohot bohalnasida.\n6:22 Dung i dibahen si Noak ma sude, songon na tinonahon ni Debata tu ibana, songon i dibahen.


JEREMIA 25 - BIBLE & BUKU ENDE ONLINE\n25:1 On ma hata na ro tu si Jeremia taringot tu sandok bangso Juda, paopattaonhon hinarajahon ni si Joiakim, anak ni si Josia, raja sian Juda, i ma taon parjolo ni si Nebukadnesar raja sian Babel.\n25:2 Naung hinatahon ni panurirang Jeremia tu sandok bangso Juda dohot tu saluhut isi ni Jerusalem songon on:\n25:3 Olat ni taon pasampulutoluhon hinarajahon ni si Josia, anak ni si Amon, raja sian Juda sahat ro di ari on, na duapulu tolu taon i sai ro hata ni Jahowa tu ahu, jala naung huhatahon tu hamu, pola sogot ahu hehe mangkatahon, alai ndang ditangihon hamu.\n25:4 Jala nunga disuru Jahowa nian tu hamu saluhut naposona angka panurirang i, tibu hian nasida disuru, alai ndang ditangihon hamu, jala ndang dipaeleng hamu pinggolmuna mananginangi.\n25:5 Songon on do didok nasida: Ua mulak ma hamu ganup sian dalanna na jahat i dohot sian hinaroa ni pambahenanmuna, asa mian hamu di tano naung nilehon ni Jahowa tu hamu dohot tu angka ompumuna olat ni na robi ro di saleleng ni lelengna.\n25:6 Jala unang ihuthon hamu angka debata sileban laho mangoloi nasida dohot marsomba tusi; jala unang pahehe hamu murukku marhitehite pambahenan ni tanganmuna, asa unang huparo hinamago tu hamu.\n25:7 Alai ndang ditangihon hamu ahu, ninna Jahowa, asa pahehehon murukku marhitehite pambahenan ni tanganmuna, gabe hinamago tu hamu sandiri.\n25:8 Dibahen i boti hata ni Jahowa Zebaot: Ala na so tinangihonmuna angka hatangku.\n25:9 Ida ma, ahu marsuru tu si Nebukadnesar, raja sian Babel, naposongki dohot mangalapi saluhut bangso na tungkan utara, ninna Jahowa, jala togihononku nasida tu tano on dohot tu angka pangisina dohot tu saluhut bangso angka na humaliang on, jala pansing nasida bahenonku, asa gabe halongonan, gabe sirehereheon, jala gabe parhorsihan saleleng ni lelengna.\n25:10 Jala padaoonku sian tongatonganasida soara las ni roha dohot soara olopolop, soara ni pangoli dohot soara ni oroan, soara ni pandudaan dohot hatiuron ni palito.\n25:11 Jala sandok tano on gabe halongonan, gabe timbunan batu, jala parhatobanon ni raja sian Babel angka bangso on pitupulu taon lelengna.\n25:12 Alai ia dung gok na pitupulu taon i marlulu ma ahu dompak raja ni Babel dohot dompak bangsona, ala hajahatonnasida ninna Jahowa, dohot dompak tano ni halak Kasdim, jala bahenonku do i gabe halongonan saleleng ni lelengna.\n25:13 Jala paroonku ma tu tano i saluhut hata, angka naung hulumbahon tusi, ro di luhut na tarsurat di bagasan buku on, naung sinurirangkon ni si Jeremia taringot tu saluhut angka bangso i.\n25:14 Ai nasida pe parhatobanon ni torop bangso dohot raja angka na bolon, jala sudolhononku tu nasida hombar tu pambahennasida, jala hombar tu jadijadian ni tangannasida.\n25:15 Ai boti do hata ni Jahowa, Debata ni Israel tu ahu: Buat ma panginuman anggur pangarimasan on sian tanganku, jala painumhon ma sian i tu saluhut bangso angka sitopotonmu suruonku.\n25:16 Asa minum nasida jala rabatrabat, pola gila binahen ni podang sitongosonku tu tongatonganasida.\n25:17 Jadi hubuat ma panginumani sian tangan ni Jahowa, jala hupainumhon tu saluhut bangso anak na hutopot, sinuru ni Jahowa:\n25:18 Tu Jerusalem dohot tu angka huta ni Juda dohot tu rajana ro di indukna angka na mambahen nasida gabe halongonan, gabe timbunan batu, gabe sirehereheon jala gabe bura, songon na masa sadarion.\n25:19 Angkup ni tu Firaun, raja sian Misir ro di naposona, angka indukna dohot sandok bangsona.\n25:20 Dohot tu sandok bangso na hinarana ro di sude raja ni tano Us, dohot sude raja ni tano ni halak Palistim boti tu Askelon, Gasa, Ekron dohot pasipasi ni Asdod.\n25:21 Boti tu Edom dohot tu Moab ro di pinompar ni si Amon.\n25:22 Boti tu saluhut raja sian Tirus dohot sude raja sian Sidon dohot angka raja ni pulopulo, angka na di bariba ni laut.\n25:23 Boti tu Dedan dohot Tema dohot Bus ro di sude parulu na marjambulan.\n25:24 Dohot tu sude raja ni Arab ro di sude raja na hinara, angka na maringan di halongonan.\n25:25 Boti tu saluhut raja ni Simri, dohot tu saluhut raja ni Elam dohot tu saluhut raja ni Madai.\n25:26 Boti tu saluhut raja na tungkan utara, angka na donok dohot angka na holang, ganup rap dohot donganna, ro di saluhut harajaon ni tano on angka na di portibi on; nang raja sian Sesak, ibana minum apala parpudi sian nasida luhut.\n25:27 Jala dohononmu ma tu nasida: Boti hata ni Jahowa Zebaot, Debata ni Israel: Minum ma hamu gabe mabuk maradu muta jala tinggang, jala ndang be hehe maradophon podang sitongosonku tu tongatongamuna.\n25:28 Jala molo tung manjua nasida manjalo panginumani sian tanganmu laho manginum sian i, dohononmu ma tu nasida: Boti hata ni Jahowa Zebaot: Ndang tarjua hamu so inumonmuna.\n25:29 Ai ida ma, apala di huta na targoar tu goarhu ahu mamungka manorui, tung tagamon lias ma ia hamu? Ndang tarbahen lias hamu, ai haraonku ma podang i dompak saluhut isi ni tano on, ninna Jahowa Zebaot.\n25:30 Alai anggo ho, surirangkononmu ma tu nasida saluhut angka hata on, jala dohononmu tu nasida: Marioho ma Jahowa sian banua ginjang, jala dipatubegehon soarana sian ingananna na badia i; marioho situtu ma ibana mida partalianna; mariaia ma ibana songon halak sidege pangilangan laho maralus ibana dompak saluhut isi ni tano on.\n25:31 Tarbege di parsidomdomna sahat ro di ujung ni tano on, ai marparbadaan do Jahowa dompak angka bangso; maruhum do ibana tu saluhut sibuk, pasahatonna do angka parjahat i tu podang, ninna Jahowa.\n25:32 Boti hata ni Jahowa Zebaot: Ida ma, ruar do hinamago sian bangso tu bangso, jala hehe do sada habahaba bolon sian angka ujung ni tano on.\n25:33 Jala bangke angka naung marragean binunu ni Jahowa, marpeahan ro di ari na sasada i, sian ujung ni tano on sahat ro di ujung ni tano on; ndang tatangisanna nasida jala ndang papunguonna manang tanomonna; gabe napa do nasida di sisik ni tano on.\n25:34 Mangangguk badar ma hamu ale angka parmahan, jala mangandungi; jala margulu sirabun ma hamu ale angka partogi ni punguan i, ai nunga gok ariarimuna laho potongon, jala marserak hamu hubahen, asa tung tinggang hamu, songon guriguri hasudungan ni roha.\n25:35 Jala mandao do haporusan sian angka parmahan, nang haluaon sian angka partogi ni punguan i.\n25:36 Tarbege do soara angguhangguk sian angka parmahan, jala andung sian angka partogi ni punguan i, ai nunga diulang Jahowa panjampalannasida i.\n25:37 Jala nunga tarulang angka jampalan hasonangan maradophon parpiarpiar ni muruk ni Jahowa.\n25:38 Nunga ditadingkon ibana parlinggomanna songon anak ni singa; ai nunga gabe halongonan tanonasida i maradophon rimas ni pamunu dohot maradophon parpiarpiar ni rimasna.


124. DO 'A DO'A MUJARAB DARI PARA NABI ~ WEB BLOGER BERTUAH FOTO GAMBAR DUNIA GHAIB ILMU MENEMBUS GHAIB\n============== 5 . DO 'A DO'A MUJARAB DARI PARA NABI ===============\nDiposting oleh GALERY GUDANG MISTIK BERTUAH di 05.55


Daniel 7 | Alkitab TOBA\nAugust 17, 2008 · 12:53\n7:1 Dung i di taon parjolo hinarajahon ni si Beltsasar, raja sian Babel, diida si Daniel ma nipi sada, mardongan angka pangungkapon ni uluna di atas podomanna; laos disurathon si Daniel nipi i, dipaboa huhut pangarimpunan ni hatana.\n7:2 Dung i ro ma hata ni si Daniel, ninna ma: Tongon ahu marnida bornginna i di bagasan angka pangungkapon, gabe ida ma, borhat masitahaan ma na opat angin ni langit i di atas ni laut godang.\n7:3 Jadi naek ma sian bagasan laut i opat binatang apala na bolon, angka na tandi be marpangalaho.\n7:4 Na parjolo i tudos tu singa, jala marhabong songon pidong raja ualu; sai hupanotnoti do i paima hona butbut angka hatir ni habongna, jala tarhinsat sian tano on, jala diojakkon patna songon jolma, jala dilehon tu ibana roha jolma.\n7:5 Dung i ida ma, binatang na asing, na paduahon i, tudos do tu sada gompul, jala jongjong di na sambariba, jala tolu rusuk di bagasan babana di holangholang ni ngingina. Dung i ro ma hata ni halak mandok tu ibana songon on: Borhat ma ho, sohali ma juhut i godang!\n7:6 Dung i huida muse, gabe ida ma, sada binatang na asing tudos tu babiat rupana, maropat habong ni pidong di atas tanggurungna, jala maropat ulu do binatang i, jala sahat do tu ibana parenta dilehon.\n7:7 Dung i huida ma di bagasan angka pangungkapon bornginna i, gabe ida ma, binatang na paopathon i, mansai jorbut, jala na songkal, jala na gogo sahali, marngingi bosi apala na bolon manohali dohot mangaropropi, jala na teba i diluntakluntak dohot patna. Asing do i huhut sian saluhut binatang angka na di jolona i, jala sampulu tandukna.\n7:8 Dung i uju hupanotnoti angka tanduki, gabe ida ma, tubu ma sada tanduk na metmet di holangholangna, gabe mumpat ma binahenna tolu sian angka tanduk parjolo i; jala ida ma, marmata do tanduki songon mata ni jolma, jala marpamangan, na mangkatahon angka hata jungkat.\n7:9 Sai hupanotnoti do i paima dipajongjong angka habangsa, jala hundul tusi ibana na so suda arina. Ia pangkeanna saksak do songon itak, jala obuk ni uluna, songon hapas na binusur, ia habangsana songon jillamjillam ni api, jala angka rodana songon api na marnalanala.\n7:10 Ruar do sada sunge api, jala mabaor sian adopanna marriburibu angka na marsomba tu ibana, jala marloksaloksa tindang di jolona marhaladoi. Dung i tarpansang ma loloan jala tarbungka angka buku.\n7:12 Jala tarrampas huhut parenta sian binatang angka na tinggal i, ai nunga dibuhul tingki dohot jom ni ajalnasida.\n7:13 Dung i huida muse di bagasan angka pangungkapon borngin, gabe ida ma, ro sahalak marhitehite ombun di langit i, songon anak ni jolma, jala sahat ibana tu ibana na so suda arina, jala tarboan ibana tu jolona.\n7:15 Ia ahu, si Daniel marsak situtu rohangku di bagasan, jala disonggoti angka pangungkapon ni ulungku do ahu.\n7:16 Dung i jumonok ma ahu tu sahalak sian angka na tindang disi, laos hupangido paboaonna tu ahu sintong hahonaan ni saluhutna i. Jadi ninna ibana ma tu ahu, laho pabotohon tu ahu lapatan ni angka hata i:\n7:17 Ia binatang na opat i angka na bolon situtu: Opat raja do i, angka na hehe sian tano on sogot.\n7:18 Alai anggo harajaon i angka na badia ni na tumimbul do panahatanna muse, jala hot do di nasida harajaon i ro di salelenglelengna, tongon do ro di salelenglelengna.\n7:19 Dung i mangido ma ahu naeng botoongku sintong hahonaan ni binatang na paopathon i, na tandi martimbangkon donganna sudena, jala na songkal sahali, parngingi bosi, jala parsisilon tombaga, na mamolgahi dohot mangaropuhi, jala pasipasina i diluntakluntak dohot patna.\n7:20 Nang taringot tu tanduk na sampulu, angka na di atas uluna, dohot tanduk na sada, na tubu, gabe mumpat tolu tanduk dibahen; dohot taringot tu tanduk na marmata, jala na marpamangan na mangkatahon hata hajungkaton, jala andul do balga ni rupana sian angka donganna i.\n7:21 Dung i huida ma tanduk na sadai mamungka marmusu dompak angka na badia i, jala tunduk nasida dibahen.\n7:22 Paima ro ibana na so suda arina, gabe sahat ma panguhumon tu angka nabadia ni na tumimbul, ro dohot tingki paneanan ni angka na badia i di harajaon.\n7:23 Dung i ro ma hatana muse mandok songon on: Ia binatang na paopathon i, i ma harajaon paopathon di atas tano on sogot, na tandi marpangalaho martimbangkon saluhut angka harajaon i, jala bondutonna do sandok tano i jala luntakluntahanna, jala pangaropukhononna.\n7:24 Ia lapatan ni tanduk na sampulu i: Hehe do sian harajaon na sasada i sogot sampulu raja; jala di pudi nasida hehe muse sada na asing, na tandi marpangalaho sian angka parjolo i, jala tarjepol do bahenonna tolu raja.\n7:25 Jala bursikkononna hatahatana dompak na tumimbul i, jala rupaanna do angka na badia ni na tumimbul i, jala sangkap on ni rohana paubahon angka tingki dohot uhum; jala sahat tu tanganna nasida, paima salpu sada tingki dohot dua tingki dohot satonga tingki.\n7:26 Dung i tarpansang ma luhutan paruhuman, gabe tarrampas ma huasona, laho mamesanhon dohot mangarotongkon sahat ro di ujung.\n7:27 Alai anggo harajaon i dohot parenta on dohot hatimbulon ni harajaon angka na di toru ni sandok langit i, sahat do sogot tu bangso ni angka na badia ni na tumimbul i; harajaon salelenglelengna do harajaonna i, jala saluhut gomgoman, ingkon marsomba dohot mangihuthon tu ibana.\n7:28 Sahat ro disi do ujung ni pangkataionna. Ia ahu Daniel, tung na susa situtu huhilala dibahen angka pingkiranku, jala muba situtu rupa ni bohingku, jala hupajop pangkataion i di bagasan rohangku.


Kejadian 26 (TOBA)\nI. Diparata Debata bagabagana tu si Isak 1-5. II. Maringan ibana di Gerar 6-23. III. Diparata Debata muse bagabagana i 24-25. IV. Parpadanonna dohot si Abimelek 26-33. V. Angka jolma ni si Esau 34-35.\n1(I.) Dung i masa ma muse haleon di tano i, di balik ni haleon parjolo i, na masa uju di ngolu ni si Abraham, jadi bungkas ma si Isak tu Gerar mandapothon si Abimelek, raja ni halak Palistim.\n2Dung i ditopot Jahowa ma ibana, didok ma: Unang ho tuat tu tano Misir, sai ingani ma tano sipaboaonku tu ho.\n3Maisolat ma ho di tano on, asa hudongani ho, jala hupasupasu ho; ai tu ho dohot tu pinomparmu lehononku sogot sandok tano on, jala pahotonku ma uari, na huuarihon i tu si Abraham, amami.\n4Jala patoroponku do pinomparmi, songon bintang angka na di langit, jala lehononku ma tu pinomparmi sandok tano on, jala dapotan pasupasu sogot saluhut bangso ni tano on marhitehite Pinomparmi.\n5Ala na tinangihon ni si Abraham soarangki, jala diradoti uhumhu, angka tonangku, angka patikku dohot podangku.\n6(II.) Asa maringan di Gerar ma si Isak i.\n7Alai ia usouso halak, isi ni luat i taringot tu jolmana, gabe didok ma: Ibotongku do ibana, ai mabiar do ibana mandok, jolmangku do i, asa unang dibunu isi ni luat i ibana, ala ni si Rebekka, ai na uli rupa do ibana.\n8Hape dung na nia leleng ibana disi, mandulo ma si Abimelek, raja ni halak Palistim sian pandiloan, gabe diida ma si Isak margait dohot si Rebekka jolmana i.\n9Jadi dijou si Abimelek ma si Isak, ninna ma: Antong jolmam do ibana hape, boasa ma tung dohononmu: Ibotongku ibana? Jadi ninna si Isak ma mandok ibana: Atek tung mate ahu maon humongkop ibana, ninna rohangku.\n10Dung i ninna si Abimelek ma: Boasa ma tung songon i bahenonmu tu hami? Otiknari diparangkupi sada sian bangso i jolmam modom, gabe parohon dosa ho tu hami.\n11Dung i ditingtingkon si Abimelek ma tu saluhut parripena i, ninna ma: Manang ise na mangkaori bayo on dohot jolmana i, ingkon marutang hosa ibana.\n12Dung i mangordang ma si Isak di tano i, jadi jumpangsa ma di na sataon i lompit saratus, ai dipasupasu Jahowa do ibana.\n13Jadi jolma na sangap ibana, gabe lam timbul situtu.\n14Torop ma birubiruna dohot lombuna, torop dohot naposona. Jadi mangiburu ma halak Palistim mida ibana.\n15Disosopi halak Palistim ma sude sumur, angka na hinali ni naposo ni amana, di ngolu ni si Abraham, amana i, jala digohi dohot tano.\n16Pola dohot si Abimelek mandok tu si Isak: Bungkas ma ho sian lambungnami on, ai sumangap situtu do ho sian hami.\n17Jadi bungkas ma si Isak sian i, mangulon ma ibana di rura Gerar, laos disi ibana maringan.\n18Dung i diulahi si Isak mangkali sumur angka na hinali uju di ngolu ni si Abraham, amana i, angka na sinosopan ni halak Palistim, dung mate si Abraham, jala dibahen goarna mangihuthon goar, angka na binahen ni amana i nahinan.\n19Mangkali dohot angka naposo ni si Isak di rura i, gabe jumpang nasida disi sada sumur (aek mual) na mangolu.\n20Alai dibadai angka parmahan na sian Gerar ma angka parmahan ni si Isak, ninna ma: Hami do nampuna aek on. Jadi dibahen ma goar ni Sumur i: Esek (parbadaan), ala na dibadai nasida ibana disi.\n21Dung i dihali nasida ma sada sumur na asing, ipe diguluti nasida do, jala dibahen ma goarna Sitna (pargulutan).\n22Jadi bungkas ma ibana sian i, dihali muse sada sumur na asing, ndang marbadai nasida ala ni, jadi dibahen ma goarna Rehobot (inganan na lambas), ai nunga dipalambas Jahowa di hita ninna, jala sopar hita di tano on tumpahanna.\n23Dung i bungkas ibana sian i nangkok tu Berseba.\n24(III.) Bornginna i ro ma Jahowa manopot ibana, didok ma: Ahu do Debata ni si Abraham, amami, unang ho mabiar, ai dongananku jala pasupasuonku do ho, jala patoroponku pinomparmu ala ni si Abraham naposongki.\n25Jadi dipauli ma disi sada langgatan, jala dipajoujou goar ni Jahowa, dipahembang ma disi undungundungna, jala dihali naposo ni si Isak disi sada sumur.\n26(IV.) Dung i diebati si Abimelek ibana sian Gerar dohot si Ahuzat, alealena i dohot si Pikol, partogi ni paranganna.\n27Alai ninna si Isak ma mandok nasida: Boasa ro hamu manopot ahu, hasomoran ni rohamuna, jala dipabungkas hamu ahu sian lambungmuna i.\n28Jadi ninna nasida ma: Tandap do huida hami, didongani Jahowa ho, dibahen i hudok hami: Ua marbulan be ma hita, tabahen ma janjinta.\n29Na so tupa bahenonmu tu hami na jat, songon hami, ndang huhahua hami ho, holan uhum na denggan hubahen hami tu ho, jala mardamedame ho bungkas hupasombu hami. On pe na pinasupasu ni Jahowa do ho nuaeng.\n30Dung i dihobas si Isak ma panganonnasida, jadi mangan jala minum nasida.\n31Dung i manogotna i sogot be ma nasida hehe, jala masipabulanan nasida. Dung i dipaborhat si Isak ma nasida, gabe laho ma nasida mardamedame.\n32Sadarina i ro ma angka naposo ni si Isak paboahon tu ibana taringot tu sumur na hinalinasida i, angka ninna ma tu ibana: Nunga jumpangan aek hami.\n33Jadi dibahen ma goarna: Seba (parbulanan), ala ni do umbahen margoar huta i Berseba (sumur parbulanan) rasirasa nuaeng.\n34(V.) Jadi dung marumur opatpulu taon si Esau, dibuat ma si Judit, boru ni si Beeri, marga Het dohot si Basemat, boru ni si Elon marga Het, bahen jolmana.\n35Alai marsak do roha ni si Isak dohot si Rebekka dibahen nasida.


I SAMUEL 29 - BIBLE & BUKU ENDE ONLINE\n29:1 Dung i dipaluhut halak Palistim ma sude parangannasida di Apek, alai marsaro di lambung mual mardonokkon Jisreel do anggo halak Israel.\n29:2 Dung i lam mangaromrom ma partogi ni halak Palistim manguluhon paranganna marratus ribu, alai dingkan pudi anggo si Daud dohot paranganna rap dohot si Akis.\n29:3 Dung i ninna angka partogi ni halak Palistim ma: Aha ma guna ni halak Heber on? Alai ninna si Akis ma mandok partogi ni halak Palistim: Nda on do si Daud, naposo ni si Saul, raja sian Israel, nunga pola lobi sataon ibana di lambungku? Jala ndang adong jumpang ahu salana nanggo sada, olat ni ari dung bali ibana rasirasa sadarion.\n29:4 Alai gusar situtu ma angka induk ni halak Palistim mida ibana, laos didok nasida ma mandok ibana: Ingkon suru baoa i muli, asa mulak ibana tu ingananna naung pinadirim di ibana, asa unang tuat ibana rap dohot hami tu parporangan i, asa unang gabe alonta ibana laho tole marporang; ai tung marhite sian aha ma tarbuat bayo on lomo ni roha ni tuanna, nda marhite sian ulu ni angka parangan on?\n29:5 Nda on do si Daud, na niendean ni halak marende taripar songon on: Si Saul manaluhon marriburibu halak, alai anggo si Daud marloksaloksa.\n29:6 Dung i dijou si Akis ma si Daud, ninna ma mandok ibana: Songon sintongna mangolu Jahowa, na bonar do ho marroha, denggan nian rohangku marmeang muli ho rap dohot ahu di parsaroan i, ai ndang adong jumpang ahu hajahaton di ho olat ni ari harorom tu ahu rasirasa sadarion. Alai ndang denggan roha ni angka induk i mida ho.\n29:7 Dibahen i muli ma ho mardamedame, asa unang adong bahenonmu na roa di roha ni angka induk ni halak Palistim.\n29:8 Alai ninna si Daud ma mandok si Akis: Ai aha ulaning na hubahen i, jala aha sala jumpang ho sian naposom olat ni ari dung ro ahu tu jolom rasirasa sadarion, alana umbahen so dohot ahu laho marmusu dompak musu ni tuanki?\n29:9 Dung i ninna si Akis ma mangalusi si Daud: Tangkas do huboto denggan ni rohangku tu ho, hira surusuruan ni Debata, alai tahe nunga pola didok angka induk ni halak Palistim: Ndang jadi borhat ibana tu hamusuon rap dohot hami.\n29:10 Antong pasogot ma manogot borhat rap dohot naposo ni tuanmu, angka na ro rap dohot ho; ia dung dipasogot hamu manogot, disi torang ari, laho ma hamu.\n29:11 Jadi dipasogot si Daud ma hehe rap dohot angka naposona i, asa sogot nasida laho muli tu tano ni halak Palistim. Alai nangkok tu Jisreel do anggo halak Palistim i.


Roma 6 (TOBA)\n<< Roma 6 >>\nI. Habadiaon dohot pangoloion tu Debata do mangihut tu hatigoran\n1(I.) Antong, dia ma dohononta? Datdatanta ma mardosa, asa tung timbul asi ni roha?\n2Dao ma i! Hita angka naung mate di dosa i, tung tarbahen hita dope mangolu di bagasan i?\n3Na so diboto hamu do on: Sude hita, nasa naung tardidi tubagasan Kristus Jesus, tubagasan hamateanna do hita tardidi?\n4Antong, naung tartanom do hita rap dohot Ibana marhitehite pandidion i tubagasan hamatean, asa marparange hita di bagasan ngolu na imbaru, songon Kristus naung hehe sian angka naung mate hinorhon ni hasangapon ni Amana.\n5Ai anggo nunga sanghambona hita dohot Ibana, di na rap mate hita dohot Ibana i, suang songon i ma hita nang taringot tu haheheon.\n6Ai taboto do: Nunga tarsilang hadirionta na buruk raphon Ibana, asa pinasohot daging pardosaon, asa unang be hita mangadop di dosa.\n7Ai dung mate jolma, lias do ibana sian dosa.\n8Alai molo naung mate hita rap dohot Kristus, dihaporseai rohanta, rap mangolu ma hita dohot Ibana.\n9Ai taboto do, na so mate be Kristus, dung mulak mangolu sian na mate; ndang dirajai hamatean i be Ibana.\n10Ai mate pe Ibana, sahali do i, ala ni dosa; ia mangolu nuaeng, di Debata do i.\n11Suman tusi ma rajumi hamu dirimuna songon naung mate di dosa i, alai mangolu di Debata di bagasan Kristus Jesus.\n12Antong, unang ma dosa i mangarajai di bagasan dagingmuna na olo mate i, mangoloi hisapna!\n13Jala unang ma pasahat hamu angka ruasmuna tu dosa i, bahen sinjata ni hajahaton; tu Debata ma tahe pasahat hamu dirimuna songon angka naung pinangolu sian na mate; songon i nang ruasmuna, tu Debata ma i, bahen sinjata ni hatigoran!\n14Ai ndang rajaan ni dosa i be hamu, ai ndang digomgomi patik i hamu, tung asi ni roha i do.\n15Antong, beha nama? Mardosa ma hita, ala ginomgoman ni asi ni roha i, ndada ginomgoman ni patik i hita? Dao ma anggo i!\n16Ndang diboto hamu on: Ia tusi dipasahat hamu dirimu gabe hatoban pangoloi, hatoban ni i do hamu angka na mangoloi: Manang hatoban ni dosa tu hamatean, manang pangoloi tu hatigoran.\n17Alai mauliate ma di Debata, ala salpu tingki pangadopanmuna di dosa i; gabe pangoloi hamu nuaeng sian nasa rohamuna di ruhut ni poda, naung sahat tu hamu.\n18Ai dung malua hamu sian dosa i, gabe tunduk do hamu mangoloi hatigoran i.\n19Ruhut ni jolma ma huumpamahon ala ni hagaleon ni dagingmuna: Ai songon naung pinasahatmuna angka ruasmuna gabe pangoloi di hahodaron dohot di na so uhum, mangulahon na so uhum i; songon i ma pasahat hamu nuaeng angka ruasmuna tu hatigoran, laho pabadiahonsa.\n20Tutu nian, uju hatoban ni dosa hamu, malua do hamu sian hatigoran.\n21Antong, dia do parbuemuna disi? Angka na hinailahonmuna anggo nuaeng, ai hamatean do hapateanna.\n22Alai nuaeng, dung malua hamu sian dosa i, dung gabe pangoloi di Debata hamu, adong do parbuemuna tu habadiaon; jala hangoluan na salelenglelengna do hapateanna.\n23Ai upa tinuhor ni dosa do hamatean; alai basabasa ni Debata do hangoluan salelenglelengna marhitehite Kristus Jesus Tuhanta i.


I Kronika 25 | Alkitab TOBA\n← I Kronika 26\nI Kronika 24 →\nAugust 19, 2008 · 21:56\n25:1 Dung i dipapulik si Daud ma rap dohot angka partogi ni parangan mangaradoti ulaon sian angka anak ni si Asap: Si Heman dohot si Jedutun, angka na manurirangi huhut umpalu hasapi, arbap dohot sordam, jala on do bilangan ni baoa angka na pande mangaradoti ulaon tohonannasida i.\n25:2 Sian angka anak ni si Asap: Si Sakur, si Josep, si Netania, si Asarela, i ma anak ni si Asap, angka na niuluhon ni si Asap, na manurirangi di lambung ni rajai.\n25:3 Sian si Jedutun, angka anak ni si Jedutun, i ma: Si Gedalia, si Seri, si Jesaya, si Hasabya, si Matitia dohot si Simei, na onom i, angka na umpalu parhinaloan niuluhon ni amana si Jedutun, na manurirangi laho mamujimuji dohot mandok mauliate tu Jahowa.\n25:4 Sian si Heman, ia angka anak ni si Heman: Si Bukia, si Matania, si Usiel, si Sebuel, si Jerimot, si Hanania, si Hanani, si Eliata, si Gidalti, si Romamti-Eser, si Josbekasa, si Malloti, si Hotir dohot si Mahasiot.\n25:5 I ma luhut angka anak ni si Heman, panurirang ni rajai, taringot tu angka hata ni Debata, laho patimbulhon tanduk hatuaon, umbahen dilehon Debata tu si Heman sampulu opat anakna dohot tolu boruna.\n25:6 Luhut nasida angka na niuluhon ni amanasida, si Asap, si Jedutun dohot si Heman, jumpa marende di bagasan joro ni Jahowa huhut umpalu angka parhinaloan mangaradoti ulaon di bagasan joro ni Debata, di lambung ni rajai.\n25:7 Ia bilangannasida i rap dohot hahana, angka na pande di parendeon tu Jahowa, dua ratus ualupulu ualu angka indukna luhut.\n25:8 Alai mandabu rujiruji nasida taringot tu pargansion ni todoanna, dos do di na metmet songon di na balga, di guru songon di parsiajar.\n25:9 Rujiruji parjolo si Asap hona tu si Josep; na paduahon i hona tu si Gedalia, rap dohot angka anggina dohot anakna, sampulu dua halak toropna.\n25:10 Na patoluhon i tu si Sakur, rap dohot angka anakna dohot anggina, sampulu dua halak.\n25:11 Na paopathon i tu si Isri, rap dohot angka anakna dohot anggina, sampulu dua halak.\n25:12 Na palimahon i tu si Netania rap dohot angka anakna dohot anggina sampulu dua halak.\n25:13 Na paonomhon i tu si Bukia, rap dohot angka anakna dohot anggina, sampulu dua halak.\n25:14 Na papituhon i tu si Jesarela, rap dohot angka anakna dohot anggina, sampulu dua halak.\n25:15 Na paualuhon i tu si Jersaya, rap dohot angka anakna dohot anggina, sampulu dua halak.\n25:16 Na pasiahon i tu si Matania, rap dohot angka anakna dohot anggina sampulu dua halak.\n25:17 Na pasampuluhon i tu si Simei, rap dohot angka anakna dohot anggina sampulu dua halak.\n25:18 Na pasampulusadahon i tu si Asarel, rap dohot angka anakna dohot anggina, sampulu dua halak.\n25:19 Na pasampuluduahon i tu si Hasabya, rap dohot angka anakna dohot anggina sampulu dua halak.\n25:20 Na pasampulutoluhon i tu si Sebuel, rap dohot angka anakna dohot anggina, sampulu dua halak.\n25:21 Na pasampuluopathon i tu si Matitia, rap dohot angka anakna dohot anggina, sampulu dua halak.\n25:22 Na pasampululimahon i tu si Jerimot, rap dohot angka anakna dohot anggina, sampulu dua halak.\n25:23 Na pasampuluonomhon i tu si Hanania, rap dohot angka anakna dohot anggina, sampulu dua halak.\n25:24 Na pasampulupituhon i tu si Josbekasa, rap dohot angka anakna dohot anggina, sampulu dua halak.\n25:25 Na pasampuluualuhon i tu si Hanani, rap dohot angka anakna dohot anggina, sampulu dua halak.\n25:26 Na pasampulusiahon i tu si Malloti, rap dohot angka anakna dohot anggina sampulu dua halak.\n25:27 Na paduapuluhon i tu si Eliata, rap dohot angka anakna dohot anggina, sampulu dua halak.\n25:28 Na paduapulusadahon i tu si Hotir, rap dohot angka anakna dohot anggina, sampulu dua halak.\n25:29 Na paduapuluduahon i tu si Gidalti, rap dohot angka anakna dohot anggina, sampulu dua halak.\n25:30 Na paduapulutoluhon i tu si Mahasiot, rap dohot angka anakna dohot anggina, sampulu dua halak.\n25:31 Na paduapuluopathon i tu si Romamti-Eser, rap dohot angka anakna dohot anggina, sampulu dua halak.


40A MARWOOD DR , PALMYRA Virginia 22963 | MLS:588259\nTaxes: $5223.41 as of 2018\nSq. Ft. Finished: 3742 Sq.Ft. Unfinished: 1766\nE-mail us for more information on 40A MARWOOD DR PALMYRA, Virginia 22963